title: Brendan Behan

text: Behan aloitti alkoholinkäytön jo kahdeksanvuotiaana. Hän lopetti koulunkäynnin vuonna 1937, jonka jälkeen hän työskenteli talomaalarina. Samaan aikaan Behan osallistui Irlannin tasavaltalaisarmeijan toimintaan kuriirina. Hänet pidätettiin Englannissa epäiltynä sabotaasin suunnittelemisesta ja tuomittiin helmikuussa 1940 kolmeksi vuodeksi kasvatuslaitokseen. Vuonna 1942 hänet karkotettiin takaisin Irlantiin. Pian sen jälkeen Behan oli mukana poliisin haavoittumiseen johtaneessa ammuskelussa, mistä hänet tuomittiin neljäksitoista vuodeksi vankeuteen murhayrityksestä. Behan kärsi rangaistuksensa Dublinissa sijainneessa Mountjoyn vankilassa ja Curraghin sotilastukikohdassa. Hänet vapautettiin yleisessä armahduksessa vuonna 1946.


title: Brendan Behan

text: Behanin vankeusaikaa seurasi useita pidätyksiä juopumuksen ja vallankumouksellisen toiminnan vuoksi. Vuonna 1948 hän muutti Pariisiin kirjoittamaan. Palattuaan 1950 hän kirjoitti kuunnelmia ja novelleja Irlannin yleisradioyhtiö Radio Telefis Éireannille. Behanin ensimmäinen näytelmä oli vuonna 1954 julkaistu "The Quare Fellow", jonka tapahtumat sijoittuivat Mountjoyn vankilaan, jossa Behan oli itse ollut vankeudessa. Näytelmässä seurataan vankien ja vanginvartijoiden reaktioita kuolemaantuomitun teloittamiseen. Näytelmän ensiesitys Dublinissa oli menestys. Vuonna 1956 näytelmä esitettiin Lontoossa ja kahta vuotta myöhemmin New Yorkissa.


title: Brendan Behan

text: Behanin mestariteoksena pidetään hänen vuonna 1958 julkaistua toista näytelmäänsä "The Hostage" (suom. "Panttivanki"), jonka ensiesitys tapahtui Dublinissa. Broadwaylla se sai ensi-iltansa 1960. Näytelmässä IRA pitää panttivankina brittisotilasta estääkseen yhden omistaan joutumasta teloitetuksi.


title: Brendan Behan

text: "Panttivangin" ohella toinen Behanin suomennettu näytelmä on "Richardin korkkijalka" (Richard's Cork Leg).


title: Brendan Behan

text: Behan oli avioitunut vuonna 1955 Beatrice Salkeldin kanssa. Behan kuoli maaliskuussa 1964 diabetekseen, jonka hoitoa vaikeutti hänen alkoholinkäyttönsä. Pariskunnan ensimmäinen lapsi oli syntynyt vain joitain kuukausia aikaisemmin.


title: Louejärvi

text:
Louejärvi on noin 20 asukkaan kylä Rovaniemellä. Louejärvi sijaitsee 32 kilometriä Rovaniemeltä ja 10 kilometriä Muurolasta. Louejärvellä sijaitsee Louejärvi-niminen järvi, jonka pinta-ala on 144,9 hehtaaria, sekä Loma- että Louevaarat. Muurolasta Ylitorniolle johtava seututie 930 on linjattu Louejärven kautta. Louejärveen tulee Katiskojoki ja Loejärvestä lähtee Louejoki, joka laskee vetensä Kemijokeen.
Louevaarassa sijaitsee 1681 hehtaarin luonnonmetsän Natura-alue (FI1301306). Mm. seuraavien sukujen jäseniä kuten Körkkö, Kantolainen, Toratti, Salovaara ja Hirvonen on asunut ja asuu vieläkin Louejärven alueella.


title: Software as a Service

text: Software as a Service (lyhenne SaaS) tarkoittaa ohjelmiston hankkimista palveluna perinteisen lisenssipohjaisen tavan ja ohjelmiston asentamisen sijaan. Asiakaskohtaisia tuotantoympäristöjä ei ole, vaan sama tuotantoympäristö palvelee useampaa tai kaikkia asiakkaita. Käytöstä maksetaan yleensä käytön laajuuden mukaan. SaaS-palveluja käytetään yleensä verkkoselaimella.


title: Pyrrolidiini

text: Pyrrolidiini (CHN) on syklinen eli rengasrakenteinen amiini. Yhdistettä käytetään muun muassa orgaanisen kemian synteeseissä. Pyrrolidiinirakenne esiintyy monissa alkaloideissa.


title: Pyrrolidiini

text: Pyrrolidiinia esiintyy luonnollisesti muun muassa porkkanan lehdissä ja hieman pienemmissä määrin myös tupakan lehdissä. Pyrrolidiinirakenne esiintyy lukuisissa erilaisissa alkaloideissa. Tällaisia ovat muun muassa nikotiini, hygriini ja kuskohygriini.


title: Pyrrolidiini

text: Pyrrolidiinirakenne on myös tärkeä osa proliini- ja hydroksiproliiniaminohappojen rakennetta.


title: Pyrrolidiini

text: Pyrrolidiini on huoneenlämpötilassa kirkasta tai keltaiseen vivahtavaa nestettä, jolla on pistävä ammoniakinkaltainen haju. Yhdiste on voimakkaasti emäksinen aine ja reagoi helposti happamien aineiden kanssa ja on syövyttävä yhdiste.


title: Pyrrolidiini

text: Pyrrolidiinia voidaan valmistaa teollisesti tetrahydrofuraanista ja ammoniakista tai amiineista noin 300 °C:n lämpötilassa alumiinioksidin toimiessa katalyyttinä. Pyrrolidiiniä voidaan syntetisoida myös klooratuista amiineista fotolyysin avulla happamissa olosuhteissa niin sanotulla Hoffman–Löffler-reaktiolla.


title: Pyrrolidiini

text: Pyrrolidiiniä käytetään orgaanisissa synteeseissä valmistettaessa fungisidejä ja hyönteismyrkkyjä, kumin vulkanoinnissa tarvittavia kiihdytinaineita ja lääkeaineita. Pyrrolidiinirakenteen sisältäviä lääkeaineita ovat muun muassa buflomediili ja kaptopriili.


title: Pyrrolidiini

text: Pyrrolidiini reagoi samaan tapaan kuin sekundääriset amiinit. Siihen voidaan liittää esimerkiksi alkyyli-, asetyyli- tai nitroryhmiä. Pyrrolidiini on kuitenkin emäksisempi ja elektrofiilisempi kuin esimerkiksi dietyyliamiini ja soveltuu siksi hyvin enamiinien valmistukseen karbonyyliryhmän sisältävistä yhdisteistä.


title: Pyrrolidiini

text: Pyrrolidiini on hyvin emäksistä ja voi aiheuttaa vakaviakin syövytysvammoja joutuessaan silmiin tai iholle. Hengitettynä yhdiste aiheuttaa yskää ja kurkkukipua sekä huonovointisuutta. Nieltynä pyrrolidiini voi aiheuttaa huonovointisuutta ja oksentelua sekä kouristuksia. Pitkäaikainen altistuminen pyrrolidiinille saattaa aiheuttaa hermostovaurioita.


title: Kari Rimpi

text: Kari Allan Rimpi (s. 18. tammikuuta 1947 Helsinki) on suomalainen upseeri ja kenraaliluutnantti evp, joka oli puolustusministeriön kansliapäällikkö 2006–2010.


title: Kari Rimpi

text: Kari Rimpi syntyi autoilija Aulis Rimmen ja sunnittelupäällikkö Hellevi Andsténin perheeseen. Hänen ensimmäinen puolisonsa vuodesta 1970 oli Maija Välikangas (k. 1995) ja toinen vuodesta 1990 on Eeva Laakso. Rimpi valmistui Kadettikoulusta 1971 ja Sotakorkeakoulusta 1981. Hän on opiskellut myös Genevessä Institute of International Studies -instituutissa.


title: Kari Rimpi

text: Rimpi oli Pääesikunnan päällikkö 2003–2005, Läntisen maanpuolustusalueen komentaja 2001–2002, Pääesikunnan maavoimapäällikkö 2000–2001, valmiuspäällikkö 1998–2000 ja erityistehtävissä 1998. Pohjoismaispuolalaisen prikaatin komentajana Bosnia-Hertsegovinassa hän toimi 1997–1998, Pohjois-Karjalan sotilasläänin komentajana 1996–1997, maanpuolustuskurssien johtajana 1994–1996 ja opettajana 1993–1994 ja Uudenmaan jääkäripataljoonan komentajana 1991–1993. Rimpi oli puolustusneuvoston yleissihteerin apulainen 1987–1990 ja Uudenmaan Rakuunapataljoonan pataljoonaupseeri 1985–1987. Hän työskenteli sotilasuransa alkuvuosina Uudenmaan Rakuunapataljoonassa myös opetusupseerina, samoin kuin toimistoupseerina ja toimistoesiupseerina Pääesikunnassa ja Helsingin sotilaspiirin esikunnassa, yksikön päällikkönä ja opetusupseerina Päällystöopistossa sekä opetusupseerina Aliupseerikoulussa. Kenraaliluutnantiksi Rimpi ylennettiin 2001, kenraalimajuriksi 1999, prikaatinkenraaliksi 1997, everstiksi 1994, everstilutnantiksi 1990, majuriksi 1985, kapteeniksi 1978, yliluutnantiksi 1974 ja luutnantiksi 1971.


title: Edi Pejcic

text: Edi Pejcic (s. 1973) on suomalainen vedonlyöntianalyytikko ja toimittaja. Hän laskee vedonlyöntikertoimia ja kirjoittaa vihjeitä "Ilta-Sanomiin" ja "Veikkaaja"-lehteen.


title: Edi Pejcic

text: Pejcic työskenteli "Veikkaajassa" jo 2002, kun "Ilta-Sanomat" osti lehden Veikkaukselta. Pejcic siirtyi kaupan mukana vanhana työntekijänä ja alkoi kirjoittaa vihjepalstaa heti myös "Ilta-Sanomiin". Kun "Veikkaaja" muuttui 2009 tabloidista aikakauslehtimuotoon, Pejcic siirtyi kirjoittamaan vihjeitä paperilehden sijaan lehden verkkosivulle. "Ilta-Sanomien" verkkosivujen blogi saavuttikin loppuvuoden aikana merkittävän suosion ja nousi Suomen suosituimpien vedonlyöntiblogien joukkoon. Pejcicin blogi on kerännyt suosiota hänen opettavan ja analyyttisen otteensa vuoksi..


title: Monacon Davis Cup -joukkue

text: Monacon Davis Cup -joukkue edustaa Monacoa Davis Cupissa. Se toimii Monacon tennisliiton alaisuudessa. Monaco osallistui ensimmäisen kerran Davis Cupiin vuonna 1929 ja osallistunut 70 vuonna. Sinä aikana Monaco on pelannut 135 maaottelua, voittanut 61 ja hävinnyt 74.


title: U. T. Sirelius

text: Uuno Taavi Sirelius (5. toukokuuta 1872 Jääski – 24. elokuuta 1929 Helsinki) oli suomalainen kansatieteilijä ja Helsingin yliopiston ensimmäinen suomalais-ugrilaisen kansatieteen professori. Hänet tunnettiin kalastusmenetelmien tutkijana, mutta hän myös käynnisti ryijyperinteen tutkimuksen teoksellaan "Suomalaiset ryijyt".


title: U. T. Sirelius

text: Sireliuksen vanhemmat olivat kappalainen David Sirelius ja Anna Elisabet Cajander. Hän pääsi ylioppilaaksi Viipurin suomalaisesta klassillisesta lyseosta 1891 ja valmistui filosofian kandidaatiksi 1895, maisteriksi 1897, lisensiaatiksi 1906 sekä tohtoriksi 1907. Sireliuksen väitöskirja "Über die Sperrfischerei bei den finnisch-ugrischen Völkern" käsitteli suomalais-ugrilaisten kansojen patokalastuksen kehitystä ja kalastusmenetelmien eroavaisuuksia.


title: U. T. Sirelius

text: Sirelius teki ensimmäisen tutkimusmatkansa Venäjälle obinugrilaisten kansojen asuma-alueille yhdessä unkarilaisen etnografin János Jankón kanssa 1896. Hän teki uuden matkan ostjakkien, vogulien ja samojedien pariin Obin ja sen sivujokien varsille 1898–1900. Vuonna 1907 Sirelius teki matkan syrjäänien ja votjakkien pariin Kazanin–Permin alueelle ja vuonna 1911 toisen matkan Arkangelin alueelle.


title: U. T. Sirelius

text: Sirelius oli Valtion historiallisen museon palveluksessa vuodesta 1894 ja toimi museon ylimääräisenä amanuenssina 1900–1918. Hän oli Kansallismuseon intendentti 1917 ja muinaistieteellisen toimikunnan etnografian osaston johtaja 1920–1921 sekä vt. johtaja 1921–1929. Helsingin yliopiston suomalais-ugrilaisen kansatieteen dosenttina hän toimi 1906–1921 ja professorina 1921–1929. Sirelius oli myös Suomalais-ugrilaisen seuran kirjastonhoitaja 1900–1919, Suomen muinaismuistoyhdistyksen puheenjohtaja 1922–1923 ja esimies 1925. Hän oli Suomalaisen tiedeakatemian jäsen vuodesta 1916, ja hän sai Hampurin yliopiston kunniatohtorin arvon 1921.


title: U. T. Sirelius

text: Sirelius oli naimisissa vuodesta 1900 Manuela Natulinin (1876–1924) kanssa. Heidän lapsiaan olivat Aune Gertrud Ikonen (1901–1971), sittemmin Hedly, sekä Uuno Urpo Tapio Siirala (1908–1982), Helsingin yliopiston korva-, nenä- ja kurkkutautien professori.


title: Helluntaiherätys Norjassa

text: Helluntaiseurakunnat Norjassa (norjaksi:"Pinsemenigheiter", "Pinsevenner" ja "Pinsebevegelsen") on suurin protestanttinen vapaakirkko Norjassa 39 590 jäsenellä vuonna 2009.


title: Helluntaiherätys Norjassa

text: Thomas Ball Barratt toi helluntaiherätyksen Norjaan vuonna 1907. Barratt ei halunnut perustaa uutta kristillistä liikettä, vaan halusi kristillisten yhteisöjen uusiutuvan. Tämä ei onnistunut, ja niin hänestä tuli Norjan helluntaiherätyksen perustaja. Barratt toimi tehokkaasti Ruotsissa, Tanskassa ja Englannissa, ja kun hän vieraili Tanskassa vuonna 1907, oli se alkuna Tanskan helluntaiherätykselle. Barrattilla on ollut merkittävä rooli helluntaiherätyksen alkamiselle useissa Euroopan maissa, osittain myös Ruotsissa, Englannissa ja Suomessa.


title: Helluntaiherätys Norjassa

text: Norjassa on yli 280 helluntaiseurakuntaa. Suurin osa on perinteisiä seurakuntia, mutta viime vuosina on perustettu myös seurakuntia, joilla on erilainen tehtävä, kuten Jesus Church, jonka seurakunnan kohderyhmä ovat nuoret.


title: Karl Heinrich Barth

text: Karl Heinrich Barth (12. heinäkuuta 1847 Pillau, Preussi – 23. joulukuuta 1922 Berliini, Saksa) oli saksalainen pianisti ja pianopedagogi.


title: Karl Heinrich Barth

text: Barth syntyi tuolloin Preussille kuuluneessa Pillaun kaupungissa (nykyinen Baltijsk) lähellä Königsbergiä. Hänen ensimmäisenä opettajanaan toimi oma isä, joka oli musiikinopettaja. Vuodet 1856–1862 opettajana oli Ludwig Steinmann Potsdamissa ja myöhemmin Hans von Bülow, Hans Bronsart von Schellendorf ja Carl Tausig. Sävellystä hänelle opettivat Adolf Marx ja Carl Weitzmann.


title: Karl Heinrich Barth

text: Vuonna 1868 Barth nimitettiin Berliiniin Sternin konservatorion opettajaksi. Sieltä hän siirtyi opettamaan Berliinin musiikkikorkeakouluun () 1871 ja hän toimi sen piano-osaston johtajana 1910–1921. Pianistina Barth hallitsi laajan ohjelmiston ja hän toimi varhain Brahmsin musiikin esitaistelijana. Barth soitti myös aikalaistensa arvostamassa Barth-triossa, jossa viulua soitti Heinrich Karl de Ahna ja selloa Robert Hausmann.


title: HMAS Voyager (D31)

text: HMAS Voyager (viirinumero D31/I31) oli Australian laivaston W-luokan hävittäjä, joka palveli toisessa maailmansodassa. Alus valmistui ensimmäisen maailmansodan lopulla Britannian kuninkaallisen laivaston "HMS Voyagerina".


title: HMAS Voyager (D31)

text:
Britannian kuninkaallinen laivasto tilasi aluksen 9. joulukuuta 1916 Alexander Stephen and Sonsilta Linthousesta Skotlannista osana vuosien 1916–1917 laivasto-ohjelman kymmenettä hävittäjätilausta. Sen köli laskettiin 17. toukokuuta 1917, ja alus laskettiin vesille 1918.
"Voyager" palveli ensimmäisen maailmansodan jälkeen Itämerellä bolševikkien hyökkäysten kohteiksi joutuneiden maiden tukena. Alus palveli vuoden 1920 jälkeen Atlantilla ja Välimerellä.


title: HMAS Voyager (D31)

text: Australian hallitus päätti korvata laivastollaan olevat viisi S-luokan hävittäjää ("Stalwart", "Success", "Swordsman", "Tasmania" ja "Tattoo") ja laivueenjohtaja "Anzacin" lainaamalla Britanniasta uudempia aluksia. Amiraliteetti päätti luovuttaa V-luokan alukset "HMS Vampiren" ja "HMS Vendettan" sekä W-luokan alukset "HMS Voyagerin" ja "HMS Waterhenin". Lisäksi luovutettiin laivueenjohtajaksi Scott-luokan laivueenjohtaja "HMS Stuart".


title: HMAS Voyager (D31)

text: Luovutettavat alukset poistettiin 11. lokakuuta 1933 Portsmouthissa kuninkaallisen laivaston palveluksesta, ja ne otettiin samana päivänä palvelukseen Australian laivastoon. "HMAS Voyagerin" ensimmäisenä päällikkönä oli komentajakapteeni George S. Stewart.


title: HMAS Voyager (D31)

text: "Voyager" lähti 17. lokakuuta 1933 muiden alusten mukana Chathamista kohti Australiaa. Osasto kulki Suezin kanavan läpi saapuen Singaporeen 28. marraskuuta, Darwiniin 7. joulukuuta ja lopulta Sydneyyn 21. joulukuuta. Seuraavat pari vuotta alus osallistui normaaliin rauhanajan palvelukseen, kuten koulutuspurjehduksiin ja laivastovierailuihin, muun muassa Uuteen-Seelantiin maaliskuussa 1935. Alus poistettiin palveluksesta 26. huhtikuuta 1936, ja se sijoitettiin reserviin.


title: HMAS Voyager (D31)

text: Alus palasi palvelukseen 26. huhtikuuta 1938 päällikkönään James C. Morrow. Se vietti pääosan vuodesta 1938 Queenslandin ja Uuden Etelä-Walesin vesillä. Alus teki koulutuspurjehduksen lokakuun lopulla Melbourneen, mistä se palasi Sydneyyn 10. marraskuuta. Helmi–maaliskuun 1939 alus oli Tasmanian vesillä, josta se lähti sotaharjoitukseen Victorian alueelle. Alus palasi Sydneyyn 28. huhtikuuta. Tästä eteenpäin sodan alkuun se vietti Queenslandin ja Uuden Etelä-Walesin alueilla.


title: HMAS Voyager (D31)

text: "Voyager" lähti 14. lokakuuta 1939 "Vampiren" kanssa Fremantlesta Singaporeen, jossa niiden piti liittyä "Stuartin", "Vendettan" ja "Waterhenin" muodostamaan osastoon. Määränpääksi kuitenkin vaihdettiin matkalla Välimeri. Alukset kohtasivat toisensa 29. lokakuuta Singaporessa, josta ne jatkoivat matkaa 13. marraskuuta Maltalle. "Voyager" saapui Maltalle 24. joulukuuta. Aluksen saapuessa Australian laivaston hävittäjälaivueen mukana Välimerelle, Saksan propagandaministeri Joseph Goebbels kutsui niitä ”Australian romurautalaivueeksi”, mikä lempinimi vakiintui aluksilla nopeasti. Osastosta muodostettiin 2. tammikuuta 1940 Välimeren laivaston 19. hävittäviirikkö.


title: HMAS Voyager (D31)

text: "Voyagerin" palvelus koostui Italian sodanjulistukseen saakka lähinnä laivuepalvelusta. Italian julistettua sodan 10. kesäkuuta alkoivat varsinaiset sotatoimet alueella. Alus osallistui 27. kesäkuuta 1940 Italian laivaston sukellusvene "Console Generale Liuzzin" tuhoamiseen Kreetan eteläpuolella syvyyspommein. Se osallistui 29. kesäkuuta sukellusvene "Uebi Scebelin" upottamiseen Kreetan länsipuolella. 9. heinäkuuta "Voyager" osallistui Calabrian taisteluun. Alus osallistui huhtikuussa 1941 liittoutuneiden joukkojen evakuointiin Kreikasta.


title: HMAS Voyager (D31)

text: Alus teki viimeisen matkansa piiritettyyn Tobrukiin 12. heinäkuuta, jonka aikana aluksen konehuoneessa havaittiin vikaa. Alus nilkutti seuraavana päivänä takaisin Aleksandriaan. Alus lähti 24. heinäkuuta Australiaan huollettavaksi, ja se saapui Sydneyyn 25. syyskuuta. Alus siirrettiin telakalle, mistä se palasi palvelukseen 3. maaliskuuta 1942.


title: HMAS Voyager (D31)

text: Alus suoritti lyhyen koeajo- ja koulutusjakson jälkeen ensimmäisen tehtävänsä suojatessaan 19. huhtikuuta "HMT Queen Elizabethia" Australian itärannikolla. Alus teki tämän jälkeen lisää saattuetehtäviä ennen kuin koeajoissa havaittuja vikoja päästiin korjaamaan telakalle. Korjaukset veivät lähes koko toukokuun. Alus saapui 6. kesäkuuta Fremantleen, jossa se aloitti palveluksensa saattuehävittäjänä. Alus saapui 25. elokuuta Darwiniin, jossa se joutui ilmahyökkäyksen kohteeksi.


title: HMAS Voyager (D31)

text: Japanin valloitettua helmikuussa 1942 Timorin, aloittivat eloonjääneet liittoutuneiden sotilaat sissisodan hyökkääjiä vastaan. Sissien huoltaminen aloitettiin saman vuoden lopulla. "Voyageriin" nousi 22. syyskuuta 250 maavoimien sotilasta kuljetettavaksi Timorille. Seuraavana päivänä aluksen laskiessa Betanonlahdella joukkoja maihin, se ajoi karille. Aluksen pelastamisyritykset epäonnistuivat japanilaisten havaitessa aluksen. Japanin ilmavoimien pommikoneet tuhosivat avuttoman aluksen. Eloonjääneet miehistönjäsenet tuhosivat aluksen lopullisesti, minkä jälkeen korvetit "Kalgoorlie" ja "Warrnambool" pelastivat heidät 25. syyskuuta.


title: HMAS Voyager (D31)

text: Australian laivaston sukeltajat paikansivat aluksen hylyn 4. marraskuuta 1999, ja tutkittuaan sen seuraavana vuonna löysivät voimakkaan vuoroveden sekä ryöstelyn jälkeen vain vähän jäänteitä.


title: Mungopapu

text: Mungopapu ("Vigna radiata") on hernekasvilaji, joka on tärkeä viljelykasvi.


title: Mungopapu

text: Mungopavun siemenet ovat pieniä, vihreitä ovaalinmuotoisia papuja, joita sanotaan mungpavuiksi. Niitä viljellään muun muassa Kiinassa ja Yhdysvalloissa. Ne myydään kuivattuina, ja niitä liotetaan ennen keittämistä vedessä kahdeksan tuntia. Liotusvettä ei käytetä uudelleen. Pavut kypsyvät keittämällä 20–30 minuutissa. Mungpapuja käytetään paljon myös idätettyinä korkean ravintoarvonsa takia.


title: Mungopapu

text: Mungopavusta on olemassa musta muoto, jota pidetään eri lajina.


title: Mungopapu

text:
Ravintosisältö
100 g mungpapuja sisältää:


title: Rajakylän koulu (Oulu)

text: Rajakylän koulu on Oulussa, Rajakylässä sijaitseva peruskoulu, joka käsittää luokat 1–9. Rajakylän koulu on yhtenäiskoulu, jossa opiskelee noin 700 oppilasta. Pääkoululla Rajakylässä on vuosiluokkia 1–9 ja Kuivasojan sivukoululla vuosiluokkia on 1–4. Yläkoulu toimii samoissa tiloissa Pateniemen lukion kanssa.


title: Rajakylän koulu (Oulu)

text: Rajakylän koulu on mukana Oulun kaupungin musiikkiluokkatoiminnassa. Koulussa alkaa joka toinen vuosi uusi musiikkiluokka, joka jatkaa toimintaansa kolmannesta yhdeksänteen luokkaan. Musiikin erikoisluokalla opiskellaan opetussuunnitelman mukaisesti, painottaen musiikkia. Musiikkiluokalle valitaan opiskelijat valintakokeiden perusteella. Lisätietoa on Oulun kaupungin perusopetuksen sivuilla.


title: Rajakylän koulu (Oulu)

text: Vuonna 2012 Rajakylän koulu aloitti Teknologiateollisuuden 100-vuotissäätiön tuella kokeilun teknologiapainotteisesta luokasta, jossa opiskellaan opetussuunnitelman mukaisia oppisisältöjä mahdollisimman paljon teknologian ja käsillä tekemisen kautta. Kokeilu vakiintui jatkuvaksi käytänteeksi, ja vuodesta 2015 asti koulussa on toiminut kaksi joka toinen vuosi toimintansa aloittavaa teknologiapainotteista luokkaa. Luokat toimivat kolmannesta luokasta kuudenteen sekä jatkavat toimintaansa 7.-9.-luokilla valinnaisten teknologiakurssien avulla. Vuonna 2016 teknologiapainotteiset luokat valittiin osaksi kansallista Hundred-projektia. Lisätietoa teknologiapainotteisten luokkien toiminnasta löytyy Rajakylätekno-blogista.


title: Rajakylän koulu (Oulu)

text: Koulussa toimii "Oulun Rajakylän koulun vanhempainyhdistys ry" ja Kuivasojan sivukoululla vanhempaintoimikunta Kuikku . Kodin ja koulun yhteistyössä on käytössä Wilma.


title: Rajakylän koulu (Oulu)

text: Oulun Rajakylän koulun vanhempainyhdistys ry:llä on tiedotuskanavanaan "Raatiset", joka on kotisivu, sisältäen jäsensivut ja jäsenrekisterin yhdistysavain palvelussa. Vanhempainyhdistys tiedottaa myös Facebook-sivuillaan.


title: Rajakylän koulu (Oulu)

text: Oulun Rajakylän koulun vanhempainyhdistys ry on "Oulun alueellisen vanhempainyhdistyksen jäsen ja kuuluu myös kattojärjestöön, Suomen Vanhempainliittoon.


title: Jeravnan piiri

text: Jeravnan piiri (, ) on kunnallinen itsehallintoalue Burjatian tasavallassa Venäjällä. Vuonna 1927 perustetun piirin pinta-ala on 25 600 neliökilometriä. Asukkaita on 18 600 henkeä (vuonna 2009).


title: Jeravnan piiri

text: Jeravnan piiri sijaitsee Burjatian itäosassa. Pohjoisessa se rajoittuu Bauntin evenkiläiseen piiriin, idässä ja kaakossa Taka-Baikalian aluepiiriin, lounaassa Kižingan ja lännessä Horin piireihin.


title: Jeravnan piiri

text: Piirin alue käsittää Vitimin ylätasangon eteläosan Baikalin ja Lenan vedenjakajalla. Siihen kuuluu Jeravnan kattilalaakso sekä Vitimin, Udan ja Kondan jokilaaksot. Koillisessa alue rajoittuu Jablonovyivuoristoon, etelässä Tsagan-Hurtei -harjanteeseen ja lännessä Selengan tasankoon. Seudulla on lukuisia järviä. Niistä suurimmat ovat Bolšaja Jeravna, Malaja Jeravna ja Sosnovskoje.


title: Jeravnan piiri

text: Piiriin kuuluu 14 maalaiskuntaa: Egitui (keskuspaikka Možaika) Gunda, Isinga, Komsomolskoje, Konda (Telemba), Ozernyi, Širinga, Sosnovo-Ozjorskoje, Tselinnyi, Tuldun, Tužinka, Uldurga, Ulhasaa (Gonda) ja Ust-Egita. Hallinnollinen keskus on Sosnovo-Ozjorskojen kylä, josta on 297 kilometriä tasavallan pääkaupunkiin Ulan-Udeen. Asutuskeskuksia on yhteensä 22.


title: Jeravnan piiri

text: Asukkaista 54 % on burjaatteja ja 44 % venäläisiä. Yli 35 % väestöstä asuu piirikeskuksessa Sosnovo-Ozjorskojessa.


title: Jeravnan piiri

text: Seudulla on elintarvike- ja kaivosteollisuutta. Maatalous on erikoistunut hevosten ja lampaiden kasvatukseen sekä maidon ja lihan tuotantoon.


title: Jeravnan piiri

text: Sosnovo-Ozjorskojessa on ammattikoulu, lasten taidekoulu ja Tsyrenžap Sampiloville omistettu taidegalleria. Kulttuurilaitosten yhteydessä toimii kaksi kansanteatteria ja neljä folkloreyhtyettä. Piirissä sijaitsee vuonna 1820 perustettu Egituin buddhalaisluostari, jossa säilytetään ainutlaatuista Buddhan patsasta. Sosnovo-Ozjorskojessa on pieni hotelli. Sosnovoje-järven rannalle rakennetaan matkailukeskusta.


title: Jeravnan piiri

text: Paikallislehtenä ilmestyy "Jaruuna" (”Jeravna”).


title: Jeravna

text: Jeravna () on järviryhmä Burjatian tasavallan Jeravnan piirissä Venäjällä. Se sijaitsee Selenga ja Vitim -jokien vedenjakajalla. Järvistä suurimmat ovat "Bolšoje Jeravnoje" (myös "Bolšaja Jeravna", "Bolšoje Jeravninskoje"; pinta-ala 104 neliökilometriä), "Maloje Jeravnoje" ("Malaja Jeravna", "Maloje Jeravninskoje"; 60,5 neliökilometriä) ja "Sosnovoje" ("Sosnovskoje", 24 neliökilometriä). Suurin osa järvistä laskee Vitimiin sen sivujoen Holoin kautta.


title: Mora–Brunflo-rata

text: Mora–Brunflo-rata on Ruotsin rataverkkoon kuuluva vähäliikenteinen pohjois-eteläsuuntainen Inlandsbanan-rautatien keskinen rataosuus. Rataosuuden omistaa ja sitä ylläpitää Inlandsbanan AB. Rataosan pituus on 307 kilometriä, se on yksiraiteinen ja sähköistämätön eikä sitä ole varustettu kauko-ohjauksella tai kulunvalvontalaitteistolla.


title: Mora–Brunflo-rata

text: Liikenne rataosalla on vähäistä ja rajoittuu muutamaan päivittäiseen tavarajunavuoroon Moran ja Svegin välillä. Kesäisin rataosalla liikennöi päivittäin henkilöjunia. Rataosalla suurin sallittu nopeus on 80 km/h.


title: Mora–Brunflo-rata

text: Inlandsbanan-radan keskinen osa Morasta pohjoiseen muodostettiin hankkimalla valtion omistukseen alueelle aiemmin rakennettuja yksityisten rautatieyhtiöiden rataosia. Rataosuuden Moran ja Orsan välillä rakennutti alun perin yksityinen rautatieyhtiö Falun-Rättvik-Mora Järnväg (FRMJ) ja se avattiin liikenteelle 1892. Orsan ja Svegin välinen osuus kuului alun perin Orsa-Härjeådalens Järnvägille (OHJ) joka sai luvan rataosan rakentamiseen vuonna 1900, ja se valmistui 1909. Molemmat rataosuudet siirtyivät valtion hallintaan vuosina 1917–1919. Valtio rakensi Svegin ja Brunflon välisen rataosuuden vuosina 1915–1922, ja ensimmäisenä liikenteelle avattiin osuus Hackås–Brunflo vuonna 1916.


title: Mora–Brunflo-rata

text: Kristinehamnin ja Jällivaaran välinen 1 288 kilometrin mittainen Inlandsbanan valmistui 1937. Kesti kuitenkin vain noin 30 vuotta ennen kuin liikenteen lakkautukset alkoivat. Sivurata Svegista Hedeen lakkautettiin 1966, ja vuonna 1969 henkilöliikenne Lesjöforsin ja Moran välillä. Liikenteen vähyyden vuoksi koko Inlandsbananin sulkemista suunniteltiin eritoten 1980-luvulla, mutta vuonna 1993 rata siirtyi Inlandsbanan AB:n omistukseen.


title: Australian avoin tennisturnaus 2002

text: Vuoden 2002 Australian avoin tennisturnaus pelattiin 14.-27. tammikuuta 2002.


title: Australian avoin tennisturnaus 2002

text: Finaalissa olivat vastakkain Thomas Johansson, Ruotsi ja Marat Safin, Venäjä. Johansson otti ensimmäisen Australian avoimen turnausvoittonsa luvuin 3–6, 6–4, 6–4, 7–6(4). Johansson oli selvittänyt tiensä finaaliin voittamalla semifinaaleissa Tšekin Jiří Novákin ja puolivälierissä Ruotsin Jonas Björkmanin. Finaalin hävinnyt Safin selvitti välierät voittamalla Saksan Tommy Haasin ja puolivälierät kukistamalla Etelä-Afrikan Wayne Ferreiran.


title: Australian avoin tennisturnaus 2002

text: Finaalissa olivat vastakkain Yhdysvaltain Jennifer Capriati ja Sveitsin Martina Hingis. Capriati voitti ottelun luvuin 4–6, 7–6(7), 6–2. Hän selvitti tiensä finaaliin voittamalla välierissä Belgian Kim Clijstersin ja puolivälierissä Ranskan Amélie Mauresmon. Finaalin hävinnyt Hingis voitti välierissä Yhdysvaltain Monica Selesin ja puolivälierässä Italian Adriana Serra Zanettin.


title: Australian avoin tennisturnaus 2002

text: Miesten nelinpelin voittivat Bahaman Mark Knowles ja Kanadan Daniel Nestor. Finaalissa he kaatoivat Ranskan Michaël Llodran ja Fabrice Santoron luvuin 7–6, 6–3.


title: Australian avoin tennisturnaus 2002

text: Naisten nelinpelin voittivat Martina Hingis ja Venäjän Anna Kournikova. He kukistivat finaalissa parin Daniela Hantuchová, Slovakia ja Arantxa Sánchez, Espanja luvuin 6–2, 6–7, 6–1.


title: Australian avoin tennisturnaus 2002

text: Sekanelinpelin voittivat Daniela Hantuchová ja Zimbabwen Kevin Ullyett. Finaalissa kukistuivat Argentiinan Paola Suárez ja Gastón Etlis luvuin 6-3, 6-2.


title: Australian avoin tennisturnaus 2002

text: Australian avointen poikien kaksinpelin voiton vei Ranskan Clement Morel. Finaalissa kaatui Australian Todd Reid luvuin 6-4, 6-4.


title: Australian avoin tennisturnaus 2002

text: Tyttöjen kaksinpelin voitti Barbora Strýcová, Tšekki. Finaalissa kukistui Venäjän Maria Sharapova luvuin 6–0, 7–5.


title: Australian avoin tennisturnaus 2002

text: Poikien nelinpelin voittivat australialaispari Todd Reid ja Ryan Henry.


title: Australian avoin tennisturnaus 2002

text: Tyttöjen nelinpelin voittivat Argentiinan Gisela Dulko ja Indonesian Angelique Widjaja.


title: Volotšajevka-2

text: Volotšajevka-2 () on kaupunkimainen taajama Juutalaisten autonomisen alueen Smidovitšin piirissä Venäjällä. Se sijaitsee Siperian rautatien varrella 45 kilometriä Habarovskista länteen. Asukkaita on 1 900 henkeä (vuonna 2009).


title: Volotšajevka-2

text: 5.–14. helmikuuta 1922 Volotšajevkan aseman lähellä käytiin Vasili Blücherin johtaman Kaukoidän tasavallan kansan vallankumousarmeijan ja kenraali Moltšanovin komentamien valkoisten joukkojen välinen taistelu, joka päättyi valkoisten tappioon. Taistelun seurauksena kansan vallankumousarmeija valtasi Habarovskin.


title: Hede (täsmennyssivu)

text: Hede voi tarkoittaa ainakin seuraavia:


title: Jetman

text: Jetman on hahmo, joka esiintyy eri avaruuspeleissä: Chōjin Sentai Jetman on japanilainen televisiosarja.


title: Liisi Karttunen

text: Elisabeth (Liisi) Karttunen (6. tammikuuta 1880 Kitee – 20. elokuuta 1957 Kitee) oli suomalainen historiantutkija ja diplomaatti.


title: Liisi Karttunen

text: Liisi Karttusen vanhemmat olivat Kiteen kappalainen, varapastori Karl Karttunen ja Eva Maria Telén. Hän pääsi ylioppilaaksi 1899 ja valmistui filosofian kandidaatiksi 1905. Karttunen työskenteli vuodesta 1907 alkaen Roomassa Henry Biaudet’n johtamassa Vatikaanin arkistoja tutkineessa ryhmässä. Karttunen tutki erityisesti vastauskonpuhdistuksen ajan katolista kirkkoa sekä Vatikaanin suhteita Pohjoismaihin. Hän väitteli tohtoriksi 1910, väitöskirjan nimi oli "Antonio Possevino: Un diplomate pontifical au 16e siécle".


title: Liisi Karttunen

text: Suomen itsenäistyttyä Karttunen oli vuodesta 1919 Suomen Rooman suurlähetystön palveluksessa kulttuuri- ja sanomalehtiavustajana sekä puolen vuoden ajan 1935–1937 Suomen va. asiainhoitajana Roomassa. Palattuaan Suomeen 1944 hän oli 1944–1948 ulkoministeriön palveluksessa.


title: Liisi Karttunen

text: Karttusen veljet Uuno ja Kaarlo Karttunen työskentelivät myös jonkin aikaa Biaudet’n ryhmässä ja väittelivät tohtoreiksi. Uuno Karttunen (1874–1959) toimi sittemmin Sortavalan ja Seinäjoen lyseon rehtorina ja Kaarlo Iivari Karttunen (1883–1950) oli opettajana Mikkelin ja Turun lyseossa.


title: Gregorius Toursilainen

text: Gregorius Toursilainen (n. 538–594) oli frankkilainen historioitsija ja Toursin piispa. Hänen pääteoksensa "Historia Francorum" käsittelee frankkien historiaa vuosina 417–591, ja on merovingien aikakauden keskeisin lähde.


title: Gregorius Toursilainen

text: Gregorius kuului huomattavaan gallialais-roomalaiseen sukuun, jonka monet jäsenet olivat piispoja. Gregorius päätti jo varhain astua kirkon palvelukseen, ja vuonna 573 hänet valittiin Toursin piispaksi, missä virassa hän pysyi kuolemaansa saakka.


title: Gregorius Toursilainen

text: Gregorius Toursilainen kirjoitti useita pyhimysten elämäkertoja, tunnetuimpana niistä Martinus Toursilaisen eli Pyhän Martin ihmeteoista kertovat neljä kirjaa.


title: Gregorius Toursilainen

text: Gregorius Toursilainen on julistettu pyhimykseksi. Hänen muistopäiväänsä vietetään 17. marraskuuta.


title: Hedebanan

text: Hedebanan oli Ruotsin rataverkkoon kuulunut sivurataosuus Svegistä Hedeen. Rataosan pituus oli noin 72 kilometriä, ja se oli yksiraiteinen ja sähköistämätön. Rataosuus avattiin yleiselle liikenteelle 9. marraskuuta 1924. Sen rakentamiskustannukset olivat noin 5,6 miljoonaa Ruotsin kruunua.


title: Hedebanan

text: Henkilöliikenne lakkautettiin 1. helmikuuta 1966 Svegin ja Glissjöbergin väliltä, ja samalla lakkautettiin Glissjöbergin ja Heden välinen rataosuus. Jäljelle jäänyt rataosuus Svegistä Glissjöbergiin lakkautettiin 7. lokakuuta 1970.


title: Akuutti vatsa

text: Akuutilla vatsalla tarkoitetaan äkillisesti alkavaa tai voimistuvaa vatsakipua, jonka taustalla on yleensä nopeasti hoitoa vaativa sairaus. Mahdollisia syitä on monia, kuten umpilisäketulehdus, puhjennut mahahaava, virtsatiekivi, sappitietukos tai suolitukos. Osalla potilaista syytä ei löydetä. Akuutin vatsan yhteydessä voi esiintyä esimerkiksi oksentelua.


title: Mankellbron

text: Mankellbron on Svegin taajamassa Härjedalenin kunnassa Ruotsissa sijaitseva yhdistetty maantie- ja rautatiesilta. Silta ylittää Ljusnan-joen, ja sen ainoalla kannella joen ylittävät sekä Brogatan että Inlandsbanan-rataan kuuluva rataosuus . Sillan pääjänteen pituus on 45 metriä, kokonaispituus 120 metriä, ja se avattiin liikenteelle 1909.


title: Mankellbron

text: Silta on nimetty kirjailija Henning Mankellin mukaan.


title: Ville Muilu

text: Vilho Johannes (Ville) Muilu (4. elokuuta 1915 Nurmo – 22. helmikuuta 1977) oli suomalainen herännäisiin kuulunut pappi ja kirjailija.


title: Ville Muilu

text: Muilu toimi rajaseutupappina Lentiirassa, Oulun hiippakunnan diakoniapastorina ja Rääkkylän kirkkoherrana. Vuodesta 1964 hän oli sotilaspastorina Niinisalossa ja myöhemmin kenttärovastina Kuopiossa.


title: Ruutu+ Urheilu 2

text: Ruutu+ Urheilu 2 (entiseltä nimeltä "Nelonen Sport" ja "Nelonen Pro 2") oli suomalainen urheiluun erikoistunut, 1. helmikuuta 2010 aloittanut maksullinen televisiokanava, joka näkyi useimmissa kaapeliverkoissa sekä maanpäällisessä digiverkossa. Ruutu+ Urheilu 2 oli osa Nelonen Media -mediayksikköä, joka kuuluu Sanoma-konsernin Suomen toimintojen liiketoimintaryhmään, Sanoma Media Finlandiin. Kanavalla esitettiin muun muassa Jääkiekon SM-liigan kuukauden peli, semifinaalit ja finaalit jälkilähetyksinä. Televisiokanava aloitti lähetyksensä nimellä Nelonen Sport ja korvasi samalla entisen Urheilukanavan. Kanava vaihtoi nimeään 1. tammikuuta 2011 Nelonen Pro 2:ksi muuttuen helmikuun alussa maksulliseksi kanavaksi, näkyen vielä tammikuun ajan ilmaiseksi. Samoin nimeään muutti myös Nelonen Sport Pro, jonka nimeksi tuli Nelonen Pro 1. Vuonna 2017 Nelonen Pro 1 vaihtoi jälleen nimeään, uudeksi nimeksi tuli Ruutu+ Urheilu 1.


title: Ruutu+ Urheilu 2

text: Heinäkuussa 2018 Nelonen Media ilmoitti lopettavansa maksu-tv-toimintansa ja maksukanavien lähetyksien loppuvan syyskuun alussa.


title: Svegin rautatieasema

text: Svegin rautatieasema (, ) on rautatieasema Svegin taajamassa Härjedalenin kunnassa Ruotsissa. Se sijaitsee Inlandsbanan-rautatiehen kuuluvan rataosan lähes puolivälissä, Ljusnanjoen pohjoisrannalla.


title: Svegin rautatieasema

text: Rautatien Orsasta Svegiin rakensi yksityinen rautatieyhtiö, Orsa-Herjeådalens Järnväg (OHJ), ja Svegin liikennepaikka avattiin yleiselle liikenteelle 9. helmikuuta 1909, kun viimeinen kahden kilometrin mittainen Ljusnanjoen ylittävä osuus Bäckedalista valmistui. Rautatie Orsasta Svegiin liikennepaikkoineen siirtyi Ruotsin valtionrautateiden, Statens Järnvägarin omistukseen 1. tammikuuta 1919.


title: Svegin rautatieasema

text: Vuosina 1924–1970 Sveg oli risteysasema, jossa Hedeen johtava 72 kilometrin mittainen sivurataosuus, Hedebanan, haarautui Inlandsbanasta.


title: HMAS Canberra (D33)

text: HMAS Canberra (viirinumero D33) oli Australian laivaston County-luokan raskas risteilijä toisessa maailmansodassa. Alus kuului ensimmäisenä tilattuun Kent-alaluokkaan.


title: HMAS Canberra (D33)

text: "HMAS Canberra" laskettiin vesille 31. toukokuuta 1927, jolloin sen kummina toimi prinsessa Mary. Alus otettiin palveluskäyttöön 9. heinäkuuta 1928 ensimmäisenä päällikkönään George L. Massey.


title: HMAS Canberra (D33)

text: "HMAS Canberra" viipyi palvelukseenoton jälkeen viisi kuukautta Britteinsaarilla koulutettavana. Alus saapui 25. tammikuuta 1929 ensimmäisen kerran Australiaan Fremantleen, minkä jälkeen se viipyi kotivesillään aina syyskuuhun 1931.


title: HMAS Canberra (D33)

text: "HMAS Canberra" aloitti syyskuussa 1931 laivastovierailun Uuteen-Kaledoniaan ja Fidžille. Alus vieraili vuosina 1932 ja 1937 Kiinassa sekä Uudessa-Seelannissa kolmesti. Se saattoi 1934 "HMS Sussexia" Gloucesterin herttuan, prinssi Henryn Australian-vierailun aikana.


title: HMAS Canberra (D33)

text: Toisen maailmansodan alun "HMAS Canberra" oli saattuepalveluksessa suojaten saattueita kotivesillä sekä Tasmaninmerellä. Alus osallistui vuonna 1940 tuloksetta Saksan laivaston risteilijä "Admiral Graf Speen" sekä sen tukilaiva "Pinguinin" etsintään.


title: HMAS Canberra (D33)

text: "HMAS Canberra" osallistui alkuvuodesta 1941 tuloksettomaan taskutaistelulaiva "Admiral Scheerin" etsintään. Alus pysäytti yhdessä "HMNZS Leanderin" Saksan laivaston tukilaiva "Coburgin" sekä entisen norjalaisen tankkeri "Ketty Brovigin", jonka kaappari "Atlantis" oli vallannut kuukautta aiemmin. Vuoden 1941 lopun se oli Intian valtamerellä saattueiden suojana.


title: HMAS Canberra (D33)

text: "HMAS Canberra" siirrettiin 7. helmikuuta 1942 Sydneyyn telakalle huoltoon. Alus oli telakalla ollessaan epäonnistuneen Japanin laivaston tekemän minisukellusvenehyökkäyksen kohteena. Palvelukseen palattuaan se liitettiin toukokuun puolessavälissä TF 44:ään, jonka mukana se rynnäköi kesäkuussa Korallimerelle yhdessä Yhdysvaltain laivaston risteilijöiden "USS Chicagon" ja "USS Salt Lake Cityn" kanssa. Alus oli heinäkuussa jonkin aikaa sijoitettuna Wellingtoniin ennen liittymistään operaatio Watchoveriin Salomonsaarilla.


title: HMAS Canberra (D33)

text:
"HMAS Canberra" valvoi maihinnousualusten esiintymistä 7.–8. elokuuta Tulagilla, mutta ei kohdannut vastarintaa. Alus oli varhain 9. elokuuta partioimassa osana liittoutuneiden maihinnousua Guadalcanalille sekä Tulagille, kun se kohtasi useita Japanin laivaston risteilijöitä.
"HMAS Canberra" vastaanotti Savon saaren taistelun avauslaukaukset. Alukseen osui muutamassa minuutissa kaksi torpedoa sekä yli 20 kahdeksan tuuman tykkien täyslaidallista. Osumien seurauksena alus menetti tehonsa ja kallistui voimakkaasti. Aluksen eloonjääneet siirrettiin Yhdysvaltain laivaston hävittäjille "USS Patterson" ja "USS Blue". Yhdysvaltain laivaston kontra-amiraali Richmond Kelly Turner antoi käskyn, jonka mukaan aluksen oli kyettävä aamuun mennessä seuraamaan osastoa tai se tulisi upottaa. "USS Ellet" ja "USS Selfridge" upottivat aluksen tykein ja laukaisemalla useita torpedoita. Aluksella sai surmansa 193 miehistönjäsentä mukaan lukien aluksen päällikkö Frank Getting.


title: Ain’t Misbehavin’

text: ”Ain’t Misbehavin’” on Thomas ”Fats” Wallerin ja Harry Brooksin säveltämä ja Andy Razafin sanoittama jazzstandardi vuodelta 1929. Se kuului musikaaliin "Hot Chocolates", jota esitettiin ensin Harlemissa ja joka myöhemmin siirtyi Broadwaylle.


title: Ain’t Misbehavin’

text: Kappaleesta nauhoitettiin kuusi hittiversiota sen ilmestymisvuonna. Ensimmäisenä singlelistalle nousi Leo Reisman ja myöhemmin samana vuonna Bill ”Bojangles” Robinson, Gene Austin, Louis Armstrong, Ruth Etting ja Waller itse. Armstrongin Broadway-debyytti oli tämän kappaleen soittaminen trumpettisoolona "Hot Chocolatesin" väliajalla. Wallerin pianoinstrumentaaliversio vuodelta 1929 valittiin historiallisia äänilevyjä arkistoivaan Grammy Hall of Fameen vuonna 1984.


title: Ain’t Misbehavin’

text: Vuonna 1943 Waller lauloi kappaleen elokuvassa "Swingin suurhurmurit", jossa esiintyi lista ajan suosituimpia mustia esiintyjiä, kuten Lena Horne, Cab Calloway, Bill Robinson, Dooley Wilson, Katherine Dunham ja The Nicholas Brothers.


title: Ain’t Misbehavin’

text: Kappale antoi nimen Wallerin musiikkiin perustuvalle vuoden 1978 Broadway-musikaalinäytelmälle "Ain’t Misbehavin’", joka palkittiin parhaan musikaalin Tony-palkinnolla. Musikaalin suosio herätti uudelleen yleisön kiinnostuksen jo valmiiksi arvostetun pianistin musiikkiin.


title: Ain’t Misbehavin’

text: Vexi Salmi suomensi kappaleen Kalle Fältin vuoden 1975 levytykseen nimellä ”Voit minuun luottaa”. Uusi Iloinen Teatteri on esittänyt laulua Mikko Koivusalon musikaalisuomennoksessa nimellä ”En katso muihin”.


title: Neljä nolattua neroa (elokuva)

text: Neljä nolattua neroa ("Monkey Business") on Marx-veljesten kolmas elokuva ja se valmistui vuonna 1931. Elokuvan pääosissa ovat Marx-veljesten lisäksi Thelma Todd, Rockliffe Fellowes, Harry Woods ja Ruth Hall. Käsikirjoitukseen teki humoristi S. J. Perelman. Marx-veljesten elokuvista tunnettu Margaret Dumont ei poikkeuksellisesti ole tässä elokuvassa mukana.


title: Neljä nolattua neroa (elokuva)

text: Elokuvassa Marx-veljet esittävät salamatkustajanelikkoa, jotka joutuivat pakoilemaan viranomaisia luksusristeilijällä ja he ryhtyvät vahingossa kilpailevien gangstereiden kätyreiksi.


title: Rajakylän koulu

text: Rajakylän koulu tarkoittaa seuraavia kouluja:


title: Hevosen sulat

text: Hevosen sulat, myös nimellä Hevosensulat, (engl. Horse Feathers) on neljäs Marx-veljesten elokuva vuodelta 1932.


title: Hevosen sulat

text: Siinä Groucho esittää Huxley Collegen rehtoria, joka poikansa (Zeppo Marx) kehotuksesta lähtee salakapakkaan etsimään jalkapallon pelaajia Huxleyn ja Darwinin välistä jalkapallo-ottelua varten. Siellä hän tormää jääkauppias Chicoon ja Harpoon, ja luulee näitä ammattijalkapalloilijoiksi. Kaiken lisäksi Zepon naisystävä (Thelma Todd) yrittää manipuloida Huxleyn ja Darwinin välistä jalkapallo-ottelua.


title: Teargarden by Kaleidyscope

text: Teargarden by Kaleidyscope on Smashing Pumpkinsin monivaiheinen konseptialbumi. Alkuperäisenä ajatuksena yhtyeellä oli, että teos sisältää 44 kappaletta joista jokainen kappale tulisi ladattavaksi yhtyeen kotisivuille yksi kerrallaan, lisäksi kappaleet oli tarkoitus julkaista neljän raidan EP-levyinä CD/LP-formaateissa, eli yhteensä 11 EP:tä. Suunnitelmat kuitenkin elivät matkan varrella, ja jo kolmannen osan jälkeen yhtye päätti ryhtyä julkaisemaan kokopitkiä studioalbumeja osana projektia.


title: Teargarden by Kaleidyscope

text:
Vol. 1: Songs for a Sailor
Kappaleet:
Vol. 2: The Solstice Bare
Kappaleet:
Vol. 3


title: Teargarden by Kaleidyscope

text:
Kappaleet:
Oceania
Kappaleet:
Monuments to an Elegy
Day For Night


title: Aivot altaassa

text: Aivot altaassa on tietoteoriaan liittyvä ajatuskoe. Ajatuskokeessa lähdetään tilanteesta, jossa aivot on irrotettu ruumiista, asetettu ravinneliuosta täynnä olevaan altaaseen ja kytketty tietokoneeseen, joka syöttää niille aistimaailmaa vastaavia ärsykkeitä.


title: Aivot altaassa

text: Äärimmäisten skeptikkojen mukaan emme voi varmasti tietää, elämmekö todellisuudessa vai olemmeko vain aivot altaassa. Siten emme ehkä voisi luottaa tietävämme mitään varmasti. Hilary Putnamin mielestä taas kukaan ei voi loogisesti todeta olevansa pelkässä lumetodellisuudessa elävät aivot.


title: Raidió Teilifís Éireann

text: Raidió Teilifís Éireann, RTÉ on Irlannin julkisen palvelun yleisradioyhtiö. Se aloitti radiolähetykset 2RN-asemalta 1. tammikuuta 1926 ja säännölliset televisiolähetykset 31. joulukuuta 1961.


title: Raidió Teilifís Éireann

text: RTÉ:llä on kaksi televisiokanavaa, RTÉ One ja RTÉ Two, ja radiokanavat RTÉ Radio 1, RTÉ 2fm, RTÉ lyric fm ja RTÉ Raidió na Gaeltachta.


title: Raidió Teilifís Éireann

text: Vuonna 2009 RTÉ:n nimen kirjoitusasu muutettiin Radio Telefís Éireannista muotoon Raidió Teilifís Éireann. Nimi tarkoittaa iirin kielessä "Irlannin radiota ja televisiota".


title: Aleksandr Krasnoštšokov

text: Aleksandr Mihailovitš Krasnoštšokov (, oikealta nimeltään Abram Moisejevits Krasnoštšok, Абра́м Моисе́евич Краснощёк; 10. lokakuuta 1880 Tšernobyl – 26. marraskuuta 1937 Moskova) oli juutalaissyntyinen venäläinen bolševikkipoliitikko.


title: Aleksandr Krasnoštšokov

text: Aleksandr Krasnoštšokov syntyi kauppa-apulaisen perheeseen. Vuodesta 1896 lähtien hän osallistui Venäjän sosiaalidemokraattien toimintaan. Vuonna 1902 Krasnoštšokov muutti Yhdysvaltoihin, missä hän suoritti korkeakoulututkinnon ja liittyi Amerikan sosialistipuolueeseen.


title: Aleksandr Krasnoštšokov

text: Kesällä 1917 Krasnoštšokov palasi Venäjälle ja liittyi bolševikkipuolueeseen. Vuonna 1918 hän työskenteli Kaukoidän kansankomissaarien neuvoston puheenjohtajana ja Kaukoidän armeijan esikuntapäällikkönä. Vuosina 1920–1921 Krasnoštšokov toimi VKP(b):n Kaukoidän byroon jäsenenä, Kaukoidän tasavallan hallituksen puheenjohtajana ja ulkoministerinä. Vuosina 1921–1922 hän oli Venäjän SFNT:n raha-asiain apulaiskansankomissaari ja vuodesta 1922 teollisuuspankin (Prombank) hallituksen puheenjohtaja sekä kansantalousneuvoston puhemiehistön jäsen.


title: Aleksandr Krasnoštšokov

text: Syyskuussa 1923 Krasnoštšokov pidätettiin niin sanotun Prombankin jutun yhteydessä ja tuomittiin kuudeksi vuodeksi vankeuteen. Hänet vapautettiin marraskuussa 1924. Vuodesta 1926 lähtien hän työskenteli Neuvostoliiton maatalouden kansankomissariaatissa. Vuonna 1930 Krasnotštšokov hyväksyttiin uudestaan VKP(b):n jäseneksi. Hänet pidätettiin heinäkuussa 1937 ja tuomittiin kuolemaan syytettynä vakoilusta ja vastavallankumouksellisen järjestön jäsenyydestä. Krasnotštšokov ammuttiin ja haudattiin Donskoin luostarin hautausmaalle. Hänet todettiin syyttömäksi vuonna 1956.


title: Pjotr Nikiforov

text: Pjotr Mihailovitš Nikiforov (, 12. lokakuuta 1882 nykyisen Irkutskin alueen Irkutskin piirin Ojokin kylä – 6. tammikuuta 1974 Moskova) oli venäläinen bolševikki ja neuvostoliittolainen poliitikko.


title: Pjotr Nikiforov

text: Pjotr Nikiforov syntyi työläisperheeseen. Vuonna 1901 hän liittyi vallankumousliikkeeseen, toimi Venäjän sosiaalidemokraattisessa työväenpuolueessa ja osallistui Kronstadtin kapinaan vuonna 1905. Sen jälkeen hän oli mukana sosiaalidemokraattien maanalaisessa toiminnassa, kunnes vuonna 1910 joutui pidätetyksi ja sai kuolemantuomion, joka muutettiin 20 vuoden pakkotyörangaistukseksi. Helmikuun vallankumouksen jälkeen hän toimi bolševikkien johtotehtävissä Irkutskissa ja Vladivostokissa.


title: Pjotr Nikiforov

text: Vuosina 1918–1920 Nikiforov oli Venäjän valkoisten vankina. Vuosina 1920–1922 hän työskenteli VKP(b):n Kaukoidän aluepiirikomitean puheenjohtajana, puolueen Kaukoidän byroon jäsenenä ja Kaukoidän tasavallan ministerineuvoston puheenjohtajana. Vuosina 1925–1927 Nikoforov oli Neuvostoliiton lähettiläänä Mongoliassa ja toimi sen jälkeen Neuvostoliiton kansankomissaarien neuvoston palveluksessa sekä Venäjän SFNT:n tavarahuollon apulaiskansankomissaarina. Toisen maailmansodan aikana hän työskenteli puoluetehtävissä.


title: Pjotr Nikiforov

text: Nikiforov on kirjoittanut Venäjän kansalaissodasta kertovia muistelmateoksia. Hänet on palkittu Leninin ja Lokakuun vallankumouksen kunniamerkeillä sekä Znak Potšota -kunniamerkillä.


title: Nikolai Matvejev

text: Nikolai Mihailovitš Matvejev (, 1877 Taka-Baikalian alueen Nertšinski Zavodin kihlakunnan Bogdatin kylä – 26. huhtikuuta 1951 Moskova) oli venäläinen bolševikki ja neuvostoliittolainen puoluevirkailija.


title: Nikolai Matvejev

text: Nikolai Matvejev valmistui Irkutskin junkkerikoulusta ja työskenteli Taka-Baikalian kasakkajoukkojen hallinnossa. Vuonna 1918 hän toimi Taka-Baikalian kansankomissaarien neuvoston johtajana ja Siperian kansankomissaarien neuvoston jäsenenä. Neuvostovallan kukistuttua alueella hän oli valkoisten vankina helmikuuhun 1920 saakka. Joulukuussa 1920 Matvejevista tuli Kaukoidän tasavallan hallituksen jäsen ja sotaministeri sekä vuonna 1922 tasavallan hallituksen puheenjohtaja. Venäjän kansalaissodan jälkeen hän toimi puolue- ja talousjärjestöjen palveluksessa.


title: Nippon seishi Cranes

text: Nippon seishi Cranes () on japanilainen jääkiekkoseura, joka pelaa Asia League Ice Hockey -ammattilaisliigassa.


title: Nagoya terebi hōsō

text: Nagoya terebi hōsō kabushikigaisha (), lyhenne NBN (Nagoya Broadcasting Network) on ANN-verkkoon, jonka pääasemana on Tv Asahi, kuuluva japanilainen televisioasema. Sen lempinimi on Mē-tele ().


title: Nagoya terebi hōsō

text: Nagoya Tv toimii Chūkyōn lähetysalueella (Aichin, Gifun ja Mien prefektuurit). Vuoden 2003 huhtikuusta asema käyttää lempinimenään ”Mē-teleä”. Sen jälkeen aseman nimen esiintyessä esim. News Stationin (nykyinen Hōdō Station) ja Wide! Scramblen kaltaisten ANN:n uutisohjelmien yhteistyökumppanilistassa sekä lehtien ohjelmatiedoissa Mē-teleä o käytetty aseman nimenä.


title: Nagoya terebi hōsō

text: Nykyisin Toyota ja Asahi shinbun -sha omistavat yhtiön osake-enemmistön. Aiemmin myös Mainichi shinbun -sha ja Yomiuri shinbun -sha ovat sijoittaneet yhtiöön, ja ne jatkavat yhä panostustaan, vaikkakin pienenevässä mittakaavassa.


title: Nagoya terebi hōsō

text: Asema tekee tiivistä yhteistyötä Japanin itsenäisten UHF-asemien järjestön Terebi Kanagawan (TVK), joka on myös yksi Terebi Nagoyan osakkeenomistajista, kanssa. TVK:n suurin osakkeenomistaja ja sen kanssa samat toimitilat jakava Kanagawa Shinbun -sha taas on Asahi Shinbun -shan liitännäisyhtiö.


title: Nagoya terebi hōsō

text:
Asemalla on kytköksiä myös Hisaya Ōdōri kōen -puiston maanalaiseen kauppakeskukseen.
Lähetysajat ovat Japanin aikaa. HD-merkityt ohjelmat lähetetään HD-kuvanlaadulla.


title: Nagoya terebi hōsō

text: Asteriskilla (*) merkityt ohjelmat näkyvät myös osassa muita Asahi-ryhmän kanavia.Lähetysajat ovat Japanin aikaa. HD-merkityt ohjelmat lähetetään HD-kuvanlaadulla.


title: Nagoya terebi hōsō

text: Ei sisällä itse tuotettuja tai Tv Asahin kanssa yhteistyössä tuotettuja animaatiosarjoja. Nagoya terebi on Nagoyan alueen viidestä televisiokanavasta Tv Aichin jälkeen toiseksi ja Chūkyōn alueen neljästä kanavasta eniten animaatiosarjoja näyttänyt kanava.


title: Nagoya terebi hōsō

text:
Seuraavien sarjojen tapauksessa Nagoya tv toimi pääasemana:
Crossnet-aikakaudella Nagoya tv:n ohjelmisto koostui pääasiassa Nippon tv:n ja Yomiuri tv:n ohjelmista, ja se näytti vain suosituimpia NET tv / Mainichi hōsōn ohjelmia. Tuohon aikaan Chūkyō tv ei voinut tehdä omaa ohjelmakarttaansa ennen kuin Nagoya tv:n ohjelmisto oli päätetty, ja niinpä sen näytettäviksi jäivätkin Nagoya tv:n hylkäämät ohjelmat sekä Tokion kanava 12:n (nykyinen TV Tokyo) suosituimmat ohjelmat. Tästä syystä Chūkyō tv:n katsojaluvut olivatkin huonoimmat Chūkyōn lähetysalueen neljästä kanavasta.Asteriskilla merkityt ohjelmat olivat alun perin Chūkyō tv:ltä peräisin olevia ohjelmia.Torstain ohjelmisto keskittyi NET Tv:n / Mainichi hōsōn ohjelmistoon.


title: Nagoya terebi hōsō

text: Mainichi hōsōn Young Oh! Oh!’ta lähetettiin ensin NET-tv:hen kuuluvalla Chūkyō tv -kanavalla ja sittemmin Gifu hōsōlla, mutta ohjelma siirtyi verkkovaihdoksen myötä Nagoya tv:lle. NET tv:llä samaan aikaan näytetty Ladies’ Challenge Bowl siirrettiin Nagoya tv:llä myöhäisempään kello 15:n lähetysaikaan.Kanavan aikanäytössä käytetään analogilähetyksissä valkoista, mustareunaista ja normaalilevyistä Fixedsys-fonttia (Windowsin tekstieditori Muistion fontti, aiemmin käytettiin myös Times New Roman -fonttia muistuttavaa Kōwa-fonttia). Digitaalilähetyksissä käytetään normaalilevyistä, mustareunaista Heiseimaru Gothic -fonttia. Ohjelmissa ”Datsu ana daisakusen” (arkiaamut), ”Yajiuma plus”, ”Do desu ka!” ja ”Super Morning” käytetään erikoisnäyttöä (mainosten aikana kuitenkin normaalia fonttia). Erikoisfontti on punainen valkoisilla reunuksilla, ja digitaali- ja analogilähetyksissä käytetään eri fonttia. Vuoden 2008 huhtikuusta digitaalilähetysten kellonaikanäyttö on säädetty sopimaan HD-laajakuvaan. Siihen asti näyttö oli asemoitu sopivaksi tavallista 3:4 SD-kuvaa varten.


title: Nagoya terebi hōsō

text: Kellonajan näyttöajat:


title: Nagoya terebi hōsō

text: Nagoya tv:llä näytetään säätiedotetta ANN News ja Super J Channel -ohjelmien aikana ruudun vasemmassa yläkulmassa. Tiedote ei kuitenkaan näy mainosten ja sponsoriviestien aikana. Paikannimijärjestys on aamun, päivän ja illan sääennusteissa sama, ja sääinfo annetaan Chūkyōn alueelle (Nagoya, Toyota, Toyohashi, Gifu, Nakatsugawa, Takayama, Tsu, Toba ja Owase), Tokiolle ja Osakalle.


title: Nagoya terebi hōsō

text: Päivän sää, korkein lämpötila, sateen todennäköisyys, pyykki-info ja siitepölytiedote (maalis- ja huhtikuussa) sekä uv-tiedote (kesä–elokuussa) annetaan tässä järjestyksessä.Päivän saa, korkein lämpötila, sateen todennäköisyys (aamu- ja iltapäivällä), pyykki-info ja siitepölytiedote (maalis- ja huhtikuussa) sekä uv-tiedote (kesä–elokuussa) annetaan tässä järjestyksessä.Illan sää, sateen todennäköisyys ja seuraavan päivän sää sekä korkein ja matalin lämpötila annetaan. Tätä seuraavat seuraavan päivän sateen todennäköisyys (aamu- ja iltapäivällä) pyykki-info ja siitepölytiedote (maalis- ja huhtikuussa) sekä uv-tiedote (kesä–elokuussa).Aiemmin arki-iltaisin näytettiin kellonaikaa, mutta sen vaihduttua säätietoihin on tiedote alkanut näkyä myös Super J Channelin viikonloppulähetyksen aikana. Aiemmin tiedote peitti osan ohjelman reunateksteistä, mutta Tv Asahin korjausten vuoksi näin ei enää nykyisin juurikaan tapahdu.


title: Nagoya terebi hōsō

text: Ohjelmien logojen ja alkutunnusten yksityiskohdat vaihtelevat ohjelmatyypistä riippuen.


title: Nagoya terebi hōsō

text: Tekstityksiä oli kahta tyyppiä, omia ja verkostoituja ohjelmia varten. 24.7.2008 aloitustekstien näkyminen kuitenkin lakkasi liki kokonaan.


title: Nagoya terebi hōsō

text: Toisin kuin Tv Asahin ohjelmissa, ”Hi-Vision”-tekstiä ei näytetä. Tekstin koko on myös pienempi. Dodesuka!-ohjelmassa ja tekstitetyissä ohjelmissa käytettiin alempana esiteltävää tyyliä.


title: Nagoya terebi hōsō

text: Ohjelmissa, jotka lähetetään päiviä myöhemmin (tai aiemmin) kuin tuottajakanavalla ja muiden kanavien tuottamissa uusintana lähetettävissä ohjelmissa käytetään mustareunaisia Tv Asahin tunnuksia.


title: Nagoya terebi hōsō

text: Vuoden 2007 lokakuuhun käytettiin tekstiä ”mojihōsō jimaku” (tekstitetty lähetys) ja kanavan omaa designiä, mutta marraskuusta lähtien siirryttiin käyttämään pelkkää ”jimaku”-tekstiä ja tipulogoa muiden Asahin kanavien tavoin. Muihin Asahin kanaviin verrattuna teksti on hivenen pienempi ja mustareunainen. Ensimmäisessä marraskuussa käytettiin erehdyksessä päivän verran vanhaa designiä.


title: Nagoya terebi hōsō

text: Tv Asahin tavoin Nagoya tv on käyttänyt datalähetyksiä vuoden 2007 lokakuun lopusta lähtien mm. ohjelmien Aibō ja Oishii gohan yhteydessä. Datalähetystenkin fontit ovat mustareunaisia.


title: Nagoya terebi hōsō

text: Teksti ”((nikakokugo))” (kaksikielinen) on käytössä, tämäkin mustareunaisella fontilla. Vuoden 2008 lokakuusta on käytetty Tv Asahin tekstimallia niissä ohjelmissa, jotka ovat Tv Asahin tuottamia.


title: Nagoya terebi hōsō

text: Kanavan digitaalilähetyksissä näkyy ruudun oikeassa reunassa mainostaukoja lukuun ottamatta normaalisti ”Mē-tele”. Merkin käytön alkaessa sitä ei käytetty Tv Asahilta peräisin olevien, koko Japanissa näkyvien ohjelmien yhteydessä, paitsi keskiyön jälkeen. Lokakuusta 2008 merkkiä on kuitenkin käytetty kaikissa ohjelmissa.


title: Oji Eagles

text: Oji Eagles (, Ōji Seishi Aisu Hokkē-bu) on japanilainen jääkiekkoseura, joka pelaa Asia League Ice Hockey ammattilaisliigassa.


title: Cavanin kreivikunta

text: Cavanin kreivikunta () on Irlannin tasavallan kreivikunta Ulsterin historiallisessa provinssissa Irlannin saaren pohjoisosassa. Pohjoisessa se rajautuu Yhdistyneelle kuningaskunnalle kuuluvaan Pohjois-Irlantiin. Kreivikunnassa on 76 092 asukasta (vuonna 2016) ja sen pinta-ala on 1 855,93 neliökilometriä. Kreivikunnan pääkaupunki on Cavan, jolta se on saanut nimensä.


title: Ruotsin jääkiekon tähdistökentällinen

text: Ruotsin jääkiekon tähdistökentällinen on valittu kaudesta 1958–1959 lähtien. Kentällisen valitsevat jääkiekkotoimittajat. Kentälliseen on valittu vain ruotsalaisia jääkiekkoilijoita. Vuodesta 1983 lähtien tähdistökentällisiin on valittu myös Ruotsin ulkopuolella pelaavia ruotsalaisia jääkiekkoilijoita ja vuosina 1983–2002 niihin valittiin myös Pohjois-Amerikassa pelaavia kiekkoilijoita.


title: Jääpallon SM-sarja 1965

text: Jääpallon SM-sarja kaudella 1964-1965 päätettiin pelata kahdessa kuuden joukkueen lohkossa, joissa molemmissa pelattiin kaksinkertainen sarja. Sarjaa piti näin ollen laajentaa kahdella joukkueella, jolloin edellisellä kaudella sarjasta pudonneet HIFK ja OTP saivat mahdollisuuden uusia sarjapaikkansa karsinnoissa. Karsinnoissa HIFK säilytti paikkansa SM-sarjassa voitettuaan Akilleksen, OTP ei onnistunut uusimaan sarjapaikkaansa hävittyään Oulun Tarmolle. Uusina joukkueina mukana olivat lisäksi suomensarjasta nousseet Seinäjoen Palloseura ja Mikkelin Palloilijat. Eteläisen lohkon voitti WP-35, ja toinen välieräjoukkue oli yllättäjä HIFK. Pohjoisen lohkon voitti OPS, ja toisena välieriin selvisi VIFK. Välieristä loppuotteluun selviytyivät etelälohkon joukkueet WP-35 ja HIFK. Varkaudessa pelatun finaalin voitti WP-35 maalein 5-1. OPS saavutti pronssia, mitali oli OPS:lle 19 perättäinen mitalisijoitus. Sarjasta putosivat alkulohkojen viimeiset Veiterä ja Oulun Tarmo. Kauden maalikuningas oli WP-35:n Pentti Markkanen 15 maalillaan.


title: Jääpallon SM-sarja 1965

text: Ennen sarjan alkua karsittiin kumpaankin lohkoon yhdestä paikasta. HIFK ja Akilles pelasivat yhden ottelun Varkaudessa. Oululaisjoukkueet ratkaisivat sarjapaikan kohtalon kaksoisottelussa.


title: Jääpallon SM-sarja 1965

text:
Yleisömäärät koottu Helsingin Sanomien otteluraporteista
WP-35:n joukkue: Olavi Toivonen, Pekka Kettunen, Paavo Kiuru, Pauli Auvinen, Birger Wright, Ilmari Väisänen, Seppo Laakkonen, Esko Holopainen, Pentti Markkanen, Pentti Jokinen, Ari Kivikoski, Seppo Koskinen, Seppo Immonen, Teuvo Immonen, Erkki Räsänen ja Eino Ropponen. Valmentaja: Leo Partanen.


title: Mulgaparatiisikaija

text: Mulgaparatiisikaija ("Psephotellus varius") on eteläaustralialainen värikäs ja pitkäpyrstöinen kaija.


title: Mulgaparatiisikaija

text: Linnun pituus on 28 cm ja paino 50–70 g. Sukupuolet ovat erivärisiä. Koiras on pääosin vihreä, sen otsa on keltainen, päälaella on punainen laikku, maha ja alaperä ovat keltaiset, ja kyljessä on punainen läiskä. Naaras on himmeämmän värinen. Nokka on tumman harmaa, iiris ruskea ja koivet ruskehtavan harmaat. Nuori lintu muistuttaa aikuista, mutta on himmeämmän värinen.


title: Mulgaparatiisikaija

text: Mulgaparatiisikaijat elävät laajalla alueella Australian eteläosien sisämaassa. Austin Hobart Clark kuvaili lajin holotyypin ilmeisesti Spencer Gulfin alueelta Etelä-Australiasta. Lajin populaation koko on noin 100 000 yksilöä.


title: Mulgaparatiisikaija

text: Mulgaparatiisikaija asuttaa puustoisia savanneja, kuivia pensaikkoja, sekä akasia- ja eukalyptusmetsiköitä.


title: Mulgaparatiisikaija

text: Pesä on tavallisesti veden äärellä kasvavan matalan puun kolossa. Naaras munii neljästä kuuteen, tavallisesti viisi munaa, joita se hautoo noin kolme viikkoa. Koiras käy ruokkimassa hautovaa naarasta lähes joka tunti. Poikaset jättävät pesän kuukauden ikäisinä ja saavat aikuispuvun sulkasadossa, joka tapahtuu noin kolme kuukautta pesästälähdön jälkeen.


title: Mulgaparatiisikaija

text: Mulgaparatiisikaijat syövät siemeniä, vihreitä lehtiä, hedelmiä ja marjoja.


title: Tōhoku Free Blades

text: Tohoku Free Blades' () on japanilainen jääkiekkoseura, joka pelaa Asia League Ice Hockey ammattilaisliigassa. Seura aloitti sarjassa pelaamisen kaudella 2009-2010.


title: Nertšinsk

text: Nertšinsk () on kaupunki Taka-Baikalian aluepiirissä Venäjällä. Se sijaitsee Nertšajoen rannalla 305 kilometriä aluepiirin pääkaupungista Tšitasta itään. Kaupunki on Nertšinskin piirin keskus. Priiskovyin asemalta haarautuva sivurata yhdistää sen Siperian rautatiehen. Asukkaita on 14 775 henkeä (vuonna 2014).


title: Nertšinsk

text: Kaupunki on saanut alkunsa Šilkajoen rannalle Nertšan suuta vastapäätä vuonna 1653 perustetusta kasakoiden linnakkeesta. Daguurien ruhtinaan Gantimurin joukot polttivat sen vuonna 1656, ja vuonna 1658 linnoitus rakennettiin uudelleen Šilkan toiselle rannalle. Vuonna 1689 Nertšinskistä tuli kaupunki ja voivodikunnan keskus. Samana vuonna siellä solmittiin Venäjän ja Kiinan välisen rajan määritellyt Nertšinskin sopimus. Vuodesta 1783 kaupunki toimi Nertšinskin alueen, vuodesta 1805 kihlakunnan ja vuosina 1851–1917 Taka-Baikalian alueen Nertšinskin piirikunnan keskuksena. 1700-luvulla ja uudelleen vuonna 1812 Nertšinsk siirrettiin tulvien takia korkeammalle paikalle.


title: Nertšinsk

text: Nykyään Nertšinskissä toimii maatalous- ja elintarviketeollisuusyrityksiä. Kaupungissa on kaksi keskikoulua, taidekoulu, lasten luomistyön keskus, maatalousteknikumi ja kulttuuritalo. Lentokenttä suljettiin 1990-luvulla. Paikallislehtenä ilmestyy "Nertšinskaja zvezda" (”Nertšinskin tähti”). Kaupungissa on lukuisia arkkitehtonisia ja historiallisia nähtävyyksiä.


title: Heihachi Mishima

text: Heihachi Mishima on fiktiivinen hahmo Tekken-videopelisarjassa. Hän esiintyy kaikissa Tekken-peleissä. Hänen isänsä on Jinpachi Mishima, ja hänen lapsiinsa kuuluvat Kazuya Mishima sekä Lars Alexandersson. Hän on adoptoinut Lee Chaolanin. Jin Kazama on hänen lapsenlapsi.


title: Heihachi Mishima

text: Hän oli Mishima Zaibatsun johtaja, mutta hävittyään The King of Iron Fist Tournament 5:ssa Jin Kazamalle hän menetti yhtiön.


title: Heihachi Mishima

text: Heihachi Mishiman alkuperäinen ääninäyttelijä Daisuke Gôri (1952–2010) ääninäytteli Heihachia ensimmäisestä Tekkenistä Tekken 6- peliin asti.


title: Heihachi Mishima

text: Heihachi on turnauksen järjestäjä. Hän häviää pojalleen Kazuyalle ja tämä nousee Mishima Zaibatsun johtoon.


title: Heihachi Mishima

text: Kazuyan saatua Mishima Zaibatsun, Heihachi harjoitteli voimistuakseen ja saadakseen sen takaisin. Heihachi voittaa poikansa ja heittää hänet jyrkänteeltä alas. Heihachi saa haluamansa takaisin.


title: Heihachi Mishima

text: Heihachi perustaa "Tekken Forcen" ja ruokkii maailman köyhiä maita, jotta pääsisi maailmanlaajuisten johtajien suosioon. Viisitoista vuotta myöhemmin tutkiessaan meksikolaisia raunioita, Heihachin joukot kohtasivat salaperäisen olennon. Heihachi tajusi, että tämä mysteerinen otus voisi olla legendaarinen Ogre: nyt Heihachi aikoo vangita Ogren ja vallata hänen avullaan maailman. Yhtenä päivänä Heihachin luona vierailee Jin Kazama -niminen 15-vuotias poika. Kuultuaan, että Jin on hänen lapsenlapsensa, Heihachi tiesi, että hän on voimakas. Hän harjoitteli Jinin kanssa ja päätti käyttää häntä syöttinä, jotta saisi Ogren ulos piilostaan. Jinin täytettyä yhdeksäntoista, Heihachi ilmoitti kolmannesta turnauksesta. Heihachi huomasi, että Jinillä oli samoja voimia kuin Kazuyalla. Hän päätti, että hävittäisi Jinin hänen houkuteltuaan Ogren.


title: Heihachi Mishima

text: Kahta vuotta myöhemmin Heihachi ei saanut vangittua Ogrea. Hän laittoi tutkijansa etsimään Ogresta jäänyttä kudosta ja sitten yhdisti oman geneettisen materiaalinsa ja Ogresta jääneet kudokset. Koe epäonnistui, koska sen onnistumiseen tarvittaisiin paholaisgeeni. Heihachi etsi Jiniä, joka oli muuttunut paholaiseksi viime turnauksen jälkeen. Etsinnän aikana Heihachi sai selville, että Kazuyan ruumis oli varastoitu G Corporationin laboratorioon. Heihachi määräsi Tekken Forcen mylläämään läpi G Corporationin kaikki labrat. He löysivät oikean labran ja kaikki tuntui menevän hyvin, kunnes G Corporationin herättämä Kazuya hakkasi kaikki soturit. Heihachi tarvitsi Jinin tai Kazuyan ruumiin ja tämän takia hän päätti järjestää neljännen turnauksen.


title: Heihachi Mishima

text: Hävittyään Jin Kazamalle Honmarussa, Heihachin oli piirittänyt joukko Jack-robotteja. Heihachi ja Kazuya taistelivat ensin yhdessä niitä vastaan, mutta Kazuya muuttui paholaiseksi ja lensi pois jättäen Heihachin yksin. Jack-robotit itsetuhoutuivat ja Honmaru räjähti Heihachi sisällään. Suuri räjähdys olisi tappanut tavallisen ihmisen, mutta vahva Heihachi selviytyi. Kuukausi myöhemmin Heihachi kuuli, että joku oli vallannut Mishima Zaibatsun ja päätti pitää viidennen turnauksen.


title: Heihachi Mishima

text: Heihachi pitelee tajutonta Kazuyaa sylissään. Sitten hän heittää Kazuyan tulivuoren pohjalle. Heihachi hyppää helikopterin kyytiin ja tulivuori purkautuu. Lähikuva Heihachin hymystä näytetään.


title: Heihachi Mishima

text: Heihachi päihittää True Ogren, joka haihtuu ilmaan. Hän huomaa Jinin makaavan tajuttomana maassa. Seuraavaksi näytetään taivaalla lentäviä helikoptereita. Heihachi ja tajuton Jin ovat yhdessä niistä. Jin makaa paareilla, joiden vieressä istuu Heihachi. Pian hän huomaa, että Jinin otsaan alkaa muodostua paholaisen merkkejä. Heihachi nostaa Jinin ja heittää hänet helikopterista ulos.


title: Heihachi Mishima

text: Heihachi ja Kazuya menevät Honmaruun. He huomaavat Jin Kazaman olevan ketjuilla kiinni katossa. Kahdet ketjut ilmestyvät Kazuyan käsiin ja ne vievät hänet Jinin vierelle. Kazuya yrittää vapaaksi, muttei pääse. Heihachi sanoo, että ketjut neutraloivat voimat ja paholaisgeenin. Heihachi nauraa ja kävelee ulos rakennuksesta. Hän aikoo yhdistää Ogren kudoksen ja Kazuyan ja Jinin paholaisgeenit. Lopussa ruutuun tulee teksti "Myöhemmin maailmassa alkoi pimeyden kausi..." Teksti katoaa ja video loppuu.


title: Heihachi Mishima

text: Rakettia näytetään ja naisääni alkaa tehdä lähtölaskentaa. Raketti on valmiina laukaisuun. Pian paljastetaan, että Jinpachi, Kazuya ja Jin ovat köytettyinä rakettiin. He eivät pääse pois. Lähtölaskennan loputtua, naisääni sanoo "Laukaisu!" Raketti nousee hiljalleen ylös ja kaikki matkustajat huutavat. Heihachi katsoo heitä kaukaa kiikareillaan ja nauraa.


title: Heihachi Mishima

text: Raketti lentää avaruusaseman ohi. Jin ja Kazuya ovat kyötettyinä paareihin ja Heihachi potkaisee Jinin matkaan. Kazuya onnistuu potkimaan myös Heihachin heidän matkaansa ja he palavat tultuaan maan ilmakehään.


title: Novoorlovsk

text: Novoorlovsk () on kaupunkimainen taajama Taka-Baikalian aluepiirin Aginskojen piirissä Venäjällä. Se sijaitsee 27 kilometriä Aginskojesta kaakkoon. Asukkaita on 3 000 henkeä (vuonna 2009).


title: Novoorlovsk

text: Novoorlovsk sai kaupunkimaisen taajaman aseman vuonna 1982. Siellä toimii tantaalia ja volframia tuottava kaivosyritys. Taajamassa on keskikoulu, musiikkikoulu, lasten luomistyön keskus, museo ja sairaala.


title: Orlovski

text: Orlovski () on kaupunkimainen taajama Taka-Baikalian aluepiirin Aginskojen piirissä Venäjällä. Se sijaitsee 37 kilometriä Aginskojesta kaakkoon. Asukkaita on 2 200 henkeä (vuonna 2009).


title: Orlovski

text: Paikkakunta on syntynyt vuonna 1940 perustetun tina- ja volframikaivoksen yhteyteen. Vuonna 1970 siitä tuli Orlovskin kaupunkimainen taajama. Nykyään siellä toimii malminrikastamo ja maatalousyritys.


title: Kultaparatiisikaija

text: Kultaparatiisikaija ("Psephotellus chrysopterygius") on Koillis-Australiassa elävä uhanalainen kaijalaji.


title: Kultaparatiisikaija

text: Linnun pituus on 28 cm ja paino noin 56 g. Koiraan alapuolen väritys on turkoosinsininen, otsa ja hartiat keltaiset, päälaki ja niska mustat, vatsan ja pyrstön alapeitinhöyhenet punaiset valkoisin reunuksin, selkäpuoli ruskea ja yläperä turkoosi. Naaras on himmeämmän värinen. Nokka on harmaa, iiris tummanruskea ja koivet ruskehtavan harmaat. Nuori lintu muistuttaa väritykseltään naarasta.


title: Kultaparatiisikaija

text: Kultaparatiisikaijat elävät kahdella suppealla alueella Australian Cape Yorkin niemimaan sisämaassa. Sen elinympäristön ala on 2 900 neliökilometriä ja populaation koko noin 2 000 yksilöä. Lajin kanta on pienentynyt voimakkaasti viime vuosikymmeninä.


title: Kultaparatiisikaija

text: Kultaparatiisikaija asuttaa puustoisia savanneja ja harvakasvuisia metsiä.


title: Kultaparatiisikaija

text: Lisääntymiskausi on toukokuusta tammikuulle. Pesä on termiittikeossa, johon molemmat puolisot kaivavat pesäonkalon. Naaras munii neljästä kuuteen munaa, joita se hautoo noin 23 päivää. Koiras käy ruokkimassa hautovaa naarasta ja ruokkii myös poikasia yhdessä naaraan kanssa. Poikaset jättävät pesän viiden viikon ikäisinä ja saavat aikuispuvun sulkasadossa, joka tapahtuu noin neljä kuukautta pesästälähdön jälkeen.


title: Kultaparatiisikaija

text: Kultaparatiisikaijat syövät ruohojen siemeniä, kukkia, silmuja ja mettä.


title: Tom Scavo

text: Tom Scavo on kuvitteellinen henkilö televisiosarjasta "Täydelliset naiset". Häntä näyttelee Doug Savant. Scavo on naimisissa Lynetten kanssa ja heillä on viisi yhteistä lasta, kolme poikaa ja kaksi tyttöä. Tomilla on lisäksi tytär yhden illan jutusta, Kayla. Tomilla oli sarjassa oma ravintola, mutta ravintola lopetettiin huonon menestyksen vuoksi. Työttömäksi jäätyään Tom alkoi opiskella yliopistossa mandariinikiinaa.


title: Tom Scavo

text: Tom Scavo om sarjan alussa alituisesti poissa kaupungista työnsä vuoksi. Lynette on lähellä hermoromahdusta - yksin kotona neljän pienen lapsen kanssa. Tom ei tiennyt Lynetten ongelmista lainkaan. Ensimmäisen kauden lopussa Tom päättää jäädä koti-isäksi lapsilleen menetettyään ylennyksensä.


title: Tom Scavo

text: Toisella kaudella Tom palaa työelämään samaan mainostoimistoon missä Lynette työskentelee, Lynetten alaiseksi. Lynette ei pidä Tomin tavasta työskennellä, mutta Tom kuitenkin hoitaa työnsä ja ystävystyy erään johtajista, Edin, kanssa. Lynette auttaa Ediä avioliittovaikeuksissa. Edin vaimo saa tietää asiasta ja Ed valehtelee auttajan olleen Tom, koska ei halua menettää Lynetteä, joka parempi työntekijä. Lynette joutuu antamaan Tomille potkut toimistosta.


title: Tom Scavo

text:
Kauden lopussa Lynette luulee Tomin pettävän tätä ja Lynette seuraa miestään Atlantic Cityy ja näkee Tomin tapaavan toisen naisen.
Myöhemmin selviää, että nainen on Nora Huntington, nainen jonka kanssa Tomilla oli yhden yön juttu vuosia ennen kuin hän tapasi Lynetten. Kauden viimeisessä jaksossa paljastuu, että Nora on synnyttänyt Tomin ja hänen yhteisen lapsen, tytön nimeltä Kayla. Tom on itsekin saanut kuulla tyttärestään vasta hiljattain. Nora käyttää menneiden vuosien elatusapua muuttaakseen Kaylan kanssa Fairviewiin, jotta Kayla oppii tuntemaan isänsä, äitipuolensa sekä sisarpuolensa.


title: Tom Scavo

text: Tom kertoo Lynettelle haluavansa avata pizzerian, mutta Nora mainipuloi Lynettea olemaan miestään vastaan saadakseen Tomin takaisin itselleen. Tom ei kuitenkaan rakastu Noraan ja torjuukin tämän viettely yritykset. Tom kertoo asiasta Lynettelle, joka kieltää Noraa puhumasta Tomille enää ikinä. Nora päättää muuttaa pois ja viedä Kaylan mukanaan, joten Lynette ja Tom päättävät hakea Kaylan huoltajuutta. Suunnitelmat kuitenkin muuttuvat Noran ja Lynetten jouduttua Carolyn Bigsbyn panttivangeiksi supermarkettiin. Carolynin saatua selville Noran yrittävän viedä Lynetten miehen tämä ampuu Noran. Ennen tämän kuolemaan Lynette lupasi huolehtia Kaylasta. Lynette ja Kayla kamppailevat tullakseen toimeen Kaylan syyttäessä Lynetteä äitinsä kuolemasta.


title: Tom Scavo

text: Tom päättää työttömäksi jäädessään avata pizzerian ja Lynette päättää auttaa. Parin suhde joutuu koetukselle Tomin jouduttua vuodelepoon loukattuaan selkänsä. Lynette kamppailee selvitäkseen Tomin, viiden lapsen sekä pizzerian kanssa ja päättää palkata ravintolaan apulaisen, Rickin. Kayla kylvää Tomiin epäluuloja kertoen luulevansa Lynetten pitävän Rickistä. Tom luulee Rickillä ja Lynettellä olevan suhteen ja vaatii Rickia lopettamaan työnsä, mutta tämä kieltäytyy. Rick kuitenkin kertoo Lynettelle olevansa ihastunut häneen, jolloin Lynette erottaa tämän. Riideltyään Tomin kanssa Lynette lyö päänsä lattiaan, jonka jälkeen he lähtevät sairaalaan. Sairaalassa selviää, että Lynettellä on syöpä. Tom lainasaa rahaa Lynetten äidiltä, Stellalta saadakseen perheen laskut maksettua, jolloin Stella päättää muuttaa Scavojen luo auttaakseen perhettä.


title: Tom Scavo

text: Neljännellä tuotantokaudella Wisteria Lanelle osuu tornado, josta kaikki Scavot kuitenkin pelastuvat. Rick palaa Fairviewhin ja aikoo avata ravintolan lähelle Scavojen pizzeriaa. Poliisien tutkiessa Rickin ravintolalle tehtyä vandalismia, Tom valehtelee poliiseille ettei tiedä asiasta, mutta tunnustaa myöhemmin Lynettelle vandalisoineensa Rickin ravintolaa mustasukkaisuudesta. Tom joutuu tutkinnan kohteeksi uudelleen kun Rickin ravintola sytytettään tuleen. Lynette epäilee miehensä sytyttäneen sen. Selviää, että Porter ja Preston ovat sytyttäneet tulipalon, pelätessään Rickin vievän heiltä äidin. Tom ja Lynette alkavat riidellä jatkuvasti lapsista: kaksoset sytyttivät Rickin ravintolan tuleen ja Tom ehdottaa heille terapiaa; Lynette saa selville Kaylan ehdottaneen tulipaloa ja vie tämän Tomin seläntakana terapiaan. Tom kieltää kaikki Kaylan Lynettelle aiheuttamat ongelmat, jotka johtavat siihen, että Lynette pidätetään lasten lyömisestä. Kauden lopussa lopussa Tomille selviää Kaylan juonittelu Lynetteä vastaan, jopa sisaruspuoliensa terveyden vaarantaen ja Tom lähettää Kaylan Noran vanhemmille.


title: Tom Scavo

text: Neljännen ja viiden kauden välissä aikaa kuluu viisi vuotta. Tom ja Lynette pyörittävät yhä pizzeriaa, mutta heillä on vaikeuksia kaksosten kasvatuksessa, jotka ovat nykyisin teinejä. Tom käy läpi keski-iän kriisiä ja ostaa Ford Mustangin. Tom perustaa myös bändin Daven, Orsonin, Carlosin ja Miken kanssa.


title: Tom Scavo

text: Tom saa selville, että Porterilla on suhde Tomin bänditiloja vuokranneeseen naimisissa olevaan naiseen, Anne Shillingiin. Anne sanoo Porterille odottavansa lasta ja pari aikoo karata yhdessä pois Wisteria Lanelta. Lynette menee tapaamaan Annea ja he keskustelevat Annesta ja Porterista. Annen pahoinpitelevä mies, Warren kuulee keskustelun. Lynette poistuu, mutta saapuu takaisin pelastamaan Annen, jonka Warren on hakannut pahasti. Myöhemmin samana päivänä Tomin bändi soittaa Warrenin yökerholla, mutta esitystä ennen Porter ja Warren tappelevat. Lynette kuitenkin lähettää Porterin kotiin ja Warren lukitsee yökerhon ovet. Bändin alkaessa soittaa, klubilla alkaa tulipalo. Kaikki ovat sisällä loukussa, mutta osa pääsee kuitenkin pakenemaan ikkunan kautta. Warren syyttää Porteria tulipalon sytyttämisestä vaikka palon sytytti oikeasti Dave. Porter pidätetään, mutta vapautetaan myöhemmin takuita vastaan. Lynette maksaa Annelle, jotta tämä lähtisi kaupungista ja käskee tämän ottaa yhteyttä vauvan syntyessä. Anne paljastaa valehdelleensa raskaudestaan.


title: Tom Scavo

text: Warrenin uhattua tappaa Porter, tämä lähtee piiloon Stellan luo. Tom ja Lynette suunnittelevat Prestonin esittävän Porteria oikeudessa. Porter kuitenkin palaa ja kaikki syytteet kumotaan. Asianajajan laskujen sekä Annelle maksettujen rahojen vuoksi Scavot joutuvat myymään pizzeriansa. Lynette alkaa käydä uudelleen töissä ja Tom päättää lähteä opiskelemaan collegeen kiinan kieltä. Lynetten luullessa kiinan opiskelun olevan vain osa keski-iän kriisiä hän yrittää sabotoida Tomin pääsykokeissa onnistumista juottamalla tämän humalaan. Myöhemmin Tom kertoo halunneensa opiskella kiinaa, koska siitä on hyötyä työnhaku markkinoilla. Tom kuitenkin humalatilasta huolimatta selviää pääsykokeista. Hänen college-suunnitelmansa menevät kuitenkin uusiksi kun Lynette saa tietää odottavansa kaksosia.


title: Tom Scavo

text: Lynette menettää kuitenkin työnsä valehdeltuaa pomolleen Carlos Solisille raskaudestaan. Ystävykset sopivat lopulta riidan Lynetten pelastettua Gabriellen ja Carlosin tyttären Celian Wisteria Lanelle törmänneen lentokoneen alta. Lynette kuitenkin menettää toisen kaksosistaan kyseisen onnettomuuden vuoksi. Lynetten jäätyä äitiyslomalle, Tom ottaa vastaan häneltä vapautuneen työn Carlosin firmassa. Kauden päätösjaksossa Lynette synnyttää Fairviewissä riehuneen murhaajan avustuksella terveen tytön.


title: Huppuparatiisikaija

text: Huppuparatiisikaija ("Psephotellus dissimilis") on australialainen kaijalaji, jota pidettiin aikaisemmin kultaparatiisikaijan alalajina.


title: Huppuparatiisikaija

text: Linnun pituus on 26 cm ja paino noin 50–60 g. Laji muistuttaa väritykseltään ja käyttäytymiseltään kultaparatiisikaijaa. Koiraan alapuolen väritys on turkoosinsininen, otsa, päälaki ja niska mustat, pyrstön alapeitinhöyhenet lohenpunaiset valkoisin reunuksin ja selkäpuoli kokonaan tummanruskea. Naaras on paljon himmeämmän värinen. Nokka on harmaa, iiris tummanruskea ja koivet ruskehtavan harmaat. Nuori lintu muistuttaa väritykseltään naarasta.


title: Huppuparatiisikaija

text: Huppuparatiisikaijat elävät Australian Pohjoisterritoriossa. Sen populaation koko noin 20 000 yksilöä. Robert Collett kuvaili lajin holotyypin Mary Riveriltä.


title: Huppuparatiisikaija

text: Huppuparatiisikaija asuttaa kuivia harvakasvuisia metsiä, tienvarsien eukalyptusmetsiköitä ja "Melaleuca"-lajeja kasvavia tulvametsiköitä.


title: Huppuparatiisikaija

text: Huppuparatiisikaijan pesä on termiittikeossa, johon molemmat puolisot kaivavat pesäonkalon. Naaras munii neljästä kuuteen munaa, joita se hautoo noin 23 päivää. Koiras käy ruokkimassa hautovaa naarasta ja ruokkii myös poikasia yhdessä naaraan kanssa. Poikaset jättävät pesän viiden viikon ikäisinä ja saavat aikuispuvun sulkasadossa, joka tapahtuu noin neljä kuukautta pesästälähdön jälkeen.


title: Huppuparatiisikaija

text: Huppuparatiisikaijat syövät ruohojen siemeniä ja kasvien vihreitä osia.


title: Noël Coward

text: Sir Noël Peirce Coward (16. joulukuuta 1899 – 26. maaliskuuta 1973) oli englantilainen näytelmäkirjailija, näyttelijä ja usealla muullakin alalla ansioitunut taiteilija. Hän tuli tunnetuksi myös terävästä älystään ja asemastaan tyyli-ikonina.


title: Noël Coward

text:
Coward kirjoitti vuodesta 1917 lähtien useita kymmeniä näytelmiä. Ensimmäinen taiteellinen ja taloudellinen menestys oli "The Vortex" (1923).
Hänen tuotantonsa koostuu sekä komedioista, kuten mustan huumorin kyllästämä "Vaimoni kummittelee" ("Blithe Spirit", 1941), että vakavammista näytelmistä, kuten mahdotonta rakkautta kuvaava "Lyhyt onni" ("Still Life", 1935).


title: Noël Coward

text: Näytelmiä on sovitettu valkokankaalle runsaasti, ensimmäisen kerran jo 1927. Esimerkiksi "Vaimoni kummittelee" on elokuvattu ainakin kuusi kertaa, tunnetuimpana David Leanin ohjaustyö (1945), jossa päärooleissa ovat Rex Harrison sekä Constance Cummings ja Kay Hammond hänen kahtena vaimonaan, elävänä ja kuolleena. Suomalaiseen televisioteatteriin näytelmän ohjasi Esko Elstelä 1968.


title: Noël Coward

text: Näytelmätuotannon lisäksi Coward teki uran monella muulla taiteen alalla. Hänen esiintymisensä näyttämöllä alkoivat jo ennen teini-ikää, ja myöhemmin hän näytteli teatterin lisäksi myös useissa elokuvissa. Esimerkiksi Carol Reedin Graham Greene -filmatisoinnissa "Miehemme Havannassa" (1959) hän näyttelee peribrittiläisen yläluokkaisen herrasmiehen ruumiillistumaa, agentti Hawthornea. Coward myös kieltäytyi joistain hänelle tarjotuista elokuvarooleista, kuten tohtori No’n osasta ensimmäisessä James Bond -elokuvassa "Salainen agentti 007 ja tohtori No" (1962), vaikka hänen ystävänsä Ian Fleming häntä siihen suostutteli.


title: Noël Coward

text: Coward myös ohjasi, sävelsi ja esiintyi kabareelaulajana. Hänen ainoa valkokangaselokuvaohjauksensa on sotaelokuva "Meri on kohtalomme" ("In Which We Serve", 1942), ja toisena ohjaajana mainittu David Lean sai tuotannossa vastuun ainoastaan toimintakohtauksista. Coward vastasi myös käsikirjoituksesta, sävellyksestä ja näytteli vielän pääroolinkin hävittäjälaivan kapteenina. "Meri on kohtalomme" kohosi parhaan elokuvan Oscar-ehdokkaaksi 1943. Samassa palkintojenjakotilaisuudessa Coward sai henkilökohtaisen Oscar-kunniapalkinnon.


title: Noël Coward

text: Laulajana Coward muistetaan erityisesti kappaleestaan ”Mad Dogs and Englishmen”, jonka hän sävelsi ja sanoitti 1930-luvun alussa. Myöhempinä vuosina laulusta tuli hänen tavaramerkkinsä. Esimerkiksi hänen esittäessään sitä 1950-luvun puolivälissä amerikkalaisissa televisio-ohjelmissa suuri yleisö otti hänet omakseen.


title: Noël Coward

text: Jo varhaisella iällä Coward työsti itselleen persoonallisen yläluokkaisen tyylin, johon kuuluivat muun muassa tarkoin valikoitu, huoliteltu pukeutuminen ja savukkeen polttaminen pitkän pidikkeen päässä. Monet nokkelat lausahdukset ovat jääneet elämään: ”Minut on ennalta määrätty matkustamaan elämän läpi ensimmäisessä luokassa.” Coward oli hyvin tietoinen julkisuuden merkityksestä, ja hän myös nautti saamastaan huomiosta.


title: Noël Coward

text: Noël Coward kuoli Jamaikalla sydänkohtaukseen 73-vuotiaana.


title: Noël Coward

text: Coward tunsi useita aikansa kulttuurihenkilöitä, ja siksi hän on esiintynyt roolihahmona useissa elämäkertaelokuvissa. Musikaalielokuvassa "Star! – tähti" (1968), joka perustuu Cowardin hyvän ystävän, näyttelijä Gertrude Lawrencen elämään, roolissa oli Daniel Massey, Cowardin kummipoika tosielämässä. Myöhemmin häntä ovat esittäneet televisiotuotannoissa muun muassa Julian Fellowes ("Hänen nimensä oli Fleming, Ian Fleming", 1989), Pip Torrens ja tuoreimpana Malcolm Sinclair Daphne du Maurierin elämään perustuvassa "Daphnessa" (2007).


title: Noël Coward

text: Elämäkerran Cowardista on kirjoittanut Clive Fisher vuonna 1992.


title: Noël Coward

text: Cowardin näytelmää "Blithe Spirit" on esitetty Suomessa nimillä "Vaimoni kummittelee, Vaimoja ja kummituksia" ja "Hullutteleva henki". Suomeksi hänen näytelmistään on toteutettu myös "Langenneet enkelit" (Fallen Angels, Intimiteatterissa 1960 ja Vaasan kaupunginteatterissa 1970), "Heinäkuume" (Hay Fever, Intimiteatteri 1963), "Lordin rakkaus" (Relative Values, Suomen Kansallisteatteri 1956) ja "Markiisitar" (The Marquise, useilla näyttämöillä 1940–1950-luvulla).


title: Mohammadou Idrissou

text: Mohammadou Idrissou (s. 8. maaliskuuta 1980 Yaoundé) on kamerunilainen jalkapalloilija, pelipaikaltaan hyökkääjä. Hän edustaa saksalaista Eintracht Frankfurtia. Idrissou on pelannut vuodesta 2000 lähtien Saksassa viidessä eri joukkueessa, joista pisimpään hän on viipynyt Hannover 96:ssa.


title: Mohammadou Idrissou

text: Idrissou on pelannut urallaan 40 maaottelua ja edustanut Kamerunia Maanosaliittojen cupissa vuonna 2003, sekä Afrikan-mestaruuskilpailuissa vuosina 2008 ja 2010.


title: Älvdalsbanan

text: Älvdalsbanan on Ruotsin rataverkkoon kuuluva sivurataosuus Morasta Älvdaleniin. Rataosuuden rakensi vuosina 1897–1900 yksityinen Mora-Älvdalens Järnväg (MEJ) -rautatieyhtiö. Rataosan pituus on noin 41 kilometriä, josta viimeiset 2–3 kilometriä ennen Älvdalenin rautatieasemaa on purettu vuonna 1995. Radalla liikennöidään vaihtotyönä.


title: Älvdalsbanan

text: Rataosan valmistuttua liikennettä hoitivat alueen yksityiset rautatieyhtiöt. Vuosina 1900–1906 liikennettä hoiti Mora-Vänerns Järnväg (MVJ), mutta kun Mora-Älvdalens Järnväg teki konkurssin vuonna 1906, hankki Falun-Rättvik-Mora Järnväg (FRMJ) koko yhtiön ja sulautti sen toiminnot omiinsa vuoteen 1909 mennessä. FRMJ teki yhteistötä Gävle-Dala Järnvägin (GDJ) kanssa vuoteen 1920 saakka, jolloin GDJ osti FRMJ:n. Vuodesta 1920 lähtien radalla liikennöi myös suora GDJ:n matkustajajuna Falunista Älvdaleniin. Vuonna 1948 GDJ siirtyi valtiollistamisen myötä Statens Järnvägarin omistukseen.


title: Älvdalsbanan

text: SJ kunnosti rataa laajasti vuonna 1982, ja ratatöiden vuoksi osuus Blyberg–Älvdalen suljettiin liikenteeltä kymmeneksi kuukaudeksi. Liikenne jatkui uudelleen kesäkuussa 1982, mutta osuus Blyberg–Älvdalen jäi liikennettä vaille vuonna 1989. Vuonna 1995 kiskot purettiin väliltä Märbäck–Älvdalen noin kolmen kilometrin matkalta.


title: Älvdalsbanan

text: Vuonna 1997 tavarayhtiö Woxna Express aloitti raakapuuliikenteen Märbäckin ja Borlängen välillä. Liikenne siirtyi vuonna 1999 Orsatågille ja jatkui vuoteen 2001 saakka.


title: Christopher Katongo

text: Christopher Katongo (s. 31. elokuuta 1982 Mufulira) on sambialainen jalkapalloilija ja Afrikan mestari. Hyökkääjänä pelaava Katongo edustaa Kiinan pääsarjassa Henan Constructionia. Myös Christopherin veli Felix on jalkapalloilija.


title: Christopher Katongo

text: Katongo aloitti maajoukkueuransa vuonna 2003. Hän pelasi ensimmäiset arvokisansa vuoden 2006 Afrikan-mestaruuskisoissa, jossa Sambia jäi alkulohkoon. Katongo teki turnauksessa yhden maalin Etelä-Afrikkaa vastaan. Katongo teki ensimmäisen hattutemppunsa Sambian maajoukkueessa 9. syyskuuta 2007 Etelä-Afrikkaa vastaan, jonka hyvästä Sambian armeija ylensi Katongon muutamaa päivää myöhemmin alikersantista kersantiksi. Ottelu päättyi samalla Sambian 3–1 voittoon, jonka myötä Sambia eteni vuoden 2008 Afrikan-mestaruuskisoihin. Kisoissa Katongo onnistui maalinteossa kahdesti Kamerunia ja Egyptiä vastaan, mutta Sambia jäi alkulohkoon.


title: Christopher Katongo

text: Katongo valittiin kolmannen kerran Sambian kisajoukkueeseen vuoden 2010 Afrikan-mestaruuskisoihin, jossa tällä kertaa Sambia eteni lohkovoittajana jatkoon, mutta hävisi lopulta Nigerialle puolivälierissä rankkareilla maalein 4–5. Katongo teki turnauksessa yhden maalin Kamerunia vastaan.


title: Christopher Katongo

text: Vuoden 2012 Afrikan-mestaruuskisoissa Katongo saavutti menestystä, kun hän johdatti kapteenin roolissa Sambian ensimmäiseen Afrikan-mestaruuteen. Hänet valittiin myös turnauksen parhaaksi pelaajaksi ja jakoi kisojen maalikuninkuuden yhdessä kuuden muun pelaajan kanssa. Lisäksi Katongo valittiin kisojen tähdistökentälliseen. Kisojen myötä Katongosta tuli samalla Sambian kaikkien aikojen toiseksi eniten maaleja Afrikan-mestaruuskisoissa tehnyt pelaaja. Hänen maali määrän kisoissa nousi seitsemään osumaan, kun Sambian paras maalintekijä on Kalusha Bwalya, joka pelasi viimeiset Afrikan-mestaruuskisansa vuonna 2006.


title: Rohkeus toivoa

text: Rohkeus toivoa. Ajatuksia amerikkalaisen unelman pelastamisesta () on Barack Obaman vuonna 2006 julkaisema kirja. BTJ Kustannus julkaisi kirjan suomeksi vuonna 2009.


title: Rohkeus toivoa

text: Kirjan mukaan Barack Obama toimi kansalaisoikeusjuristina 31-vuotiaana. Hän oli ehdokkaana Illinoisin senaattiin 35-vuotiaana. Obama valittiin Yhdysvaltain kongressin jäseneksi 1. huhtikuuta 2005 ja Yhdysvaltain presidentiksi alkaen 20. tammikuuta 2009.


title: Rohkeus toivoa

text: Kirjaan sisältyy muun muassa energiapolitiikka, terveydenhoitojärjestelmä, koulutuspolitiikka, ulkopolitiikka, rotukysymykset, uskonto, perhe, historia ja parannusehdotuksia. Obama kuvaa omien näkemystensä lisäksi eri ryhmien näkökantoja, kuten demokraatit, konservatiivit, ammattiyhdistykset tai kansalaisliikkeet. Obaman mukaan tarvitaan uudenlaista politiikantekotapaa, koska eroista huolimatta amerikkalaisilla on yhteiset haaveet ja katkeamattomat siteet.


title: Rohkeus toivoa

text: Energiapolitiikasta Obama kirjoittaa: "”On mahdotonta liioitella, miten pahoin öljyriippuvuutemme vaarantaa tulevaisuutemme. Yhdysvallat käyttää ulkomaiseen öljyyn 800 miljoonaa dollaria, josta suuri osa arvaamattomimpiin maihin kuten Saudi-Arabia, Nigeria ja Venezuela ja osittain myös Iran. Lisäksi tulevat fossiilisiin polttoaineisiin perustuvan taloutemme ympäristövaikutukset. Jokseenkin kaikki tutkijat valkoisen talon ulkopuolella uskovat, että ilmastonmuutos on todellinen ja huolestuttava ilmiö. Bushin hallinnon energiapolitiikassa on keskitytty tukemaan suuria öljy-yhtiöitä ja vaihtoehtoisiin energialähteisiin on investoitu vain vähän.”" Obaman mukaan öljyteollisuuden verohelpotukset tulisi lakkauttaa ja kehittää puhtaampia ja uusiutuvia energialähteitä. Obaman mukaan sääntelyllä voitaisiin vauhdittaa yksityisen sektorin energiainvestointeja. Obaman mukaan jos Amerikan markkinoilla myytävien autojen kulutusnormeja olisi tiukennettu 20 vuotta sitten, amerikkalaiset autonvalmistajat olisivat kilpailukykyisiä japanilaisten autonvalmistajien kanssa.


title: Bernt H. O. F. Løppenthin

text: Bernt Hartwig Ove Fabricius Løppenthin (13. toukokuuta 1904 Lekkende, Tanska – 19. marraskuuta 1994) oli tanskalainen lintutieteilijä ja lääkäri.


title: Bernt H. O. F. Løppenthin

text: Løppenthin opiskeli sekä lääkäriksi (1929) että eläintieteilijäksi (1934). Hän työskenteli lääkärinä vuosina 1933–1938, kunnes sai pääkirjastonhoitajan viran Kööpenhaminan yliopiston kirjastosta. Tässä virassa hän työskenteli eläkkeelle jäämiseensä saakka.


title: Bernt H. O. F. Løppenthin

text: Løppenthin liittyi Tanskan lintutieteelliseen yhdistykseen 1923, toimitti yhdistyksen lehteä Dansk Ornithologisk Forenings Tidsskriftiä 1931–1937, toimi sihteerinä 1941–1960, ja hallituksen jäsenenä 1931–1960. Hän liittyi American Ornithologists' Unioniin 1928 ja valittiin seuran kirjeenvaihtajajäseneksi 1959.


title: Bernt H. O. F. Løppenthin

text: Løppenthin vietti Koillis-Grönlannissa kesän 1930 tutkien lintuja. 1937–1938 hän osallistui Persianlahdelle suuntautuneelle kalatieteelliselle tutkimusmatkalle. 1967 Løppenthin julkaisi teoksen "Danske Ynglefugle i fortid og nutid. Historiske og faunistiske undersøgelser over fuglenes indvandring , forekomst og livsvilkår i Danmark" (Odense, 1967).


title: Bernt H. O. F. Løppenthin

text: Løppenthin nimesi tunturikihun ("Stercorarius longicaudus") alalajin "pallescens" vuonna 1932.


title: Tom Waitsin diskografia

text: Tämä on yhdysvaltalaisen laulaja-lauluntekijä Tom Waitsin diskografia.


title: Ranskan ympäriajo 2010

text: Vuoden 2010 Ranskan ympäriajo oli 97. Ranskan ympäriajo. Se alkoi Alankomaiden Rotterdamista aika-ajolla 3. heinäkuuta ja päättyi Pariisiin 25. heinäkuuta. Reitillä oli yhdeksän tasamaaetappia, neljä mäkietappia, kuusi vuorietappia ja kaksi henkilökohtaista aika-ajoa. Kilpailun kokonaispituus oli 3 642 kilometriä.


title: Ranskan ympäriajo 2010

text: Alberto Contador voitti alun perin kilpailun 39 sekunnin erolla Andy Schleckiin, Denis Menšov sijoittui kolmanneksi. Contador antoi kuitenkin kilpailun aikana kiellettyä ainetta, klenbuterolia, sisältäneen dopingnäytteen, ja hänet hylättiin urheilun kansainvälisen vetoomustuomioistuimen, CAS:n helmikuussa 2012 antaman päätöksen mukaan.. Pistekilpailun voitti Alessandro Petacchi, mäkikirikilpailun Anthony Charteau, nuorten kilpailun Andy Schleck ja joukkuekilpailun Team RadioShack.


title: Ranskan ympäriajo 2010

text: Kilpailussa oli mukana kaikkiaan 22 joukkuetta.


title: Ranskan ympäriajo 2010

text: Kaikki suuret ympäriajot voittanut, edellisvuoden voittoa puolustanut Alberto Contador edusti Astana-tallia. Ranskan ympäriajon seitsenkertainen voittaja Lance Armstrong kilpaili RadioShack-tallissa. Mukana olivat lisäksi muun muassa Italian ympäriajon 2010 voittanut Liquigasin Ivan Basso sekä Saxo Bank -tallissa veljekset Andy ja Fränk Schleck. Mukana olivat myös maantiepyötäilyn vuoden 2009 maailmanmestari, BMC Racingin Cadel Evans, Ranskan ympäriajon 2008 voittanut Cervélo TestTeamin Carlos Sastre sekä Espanjan ja Italian ympäriajon urallaan voittanut Denis Menšov. Näiden lisäksi Ranskan ympäriajossa 2007 dopingista kiinni jäänyt ja dopingpannasta vapautunut Aleksandr Vinokurov oli jälleen mukana Astana Teamin väreissä.


title: Ranskan ympäriajo 2010

text: Punaisella kehyksellä merkityt etapit päättyivät mäen tai vuoren päälle.


title: Ranskan ympäriajo 2010

text: Lähde: Le Tour


title: Damaliscus korrigum

text: Damaliscus korrigum on afrikkalainen, topiantilooppien sukuun kuuluva tummanruskea antilooppilaji. Sen ja sen sukulaisten luokitus on muuttunut viime vuosina. Aiemmin sassabiantiloopilla ("Damaliscus lunatus") oli neljä alalajia, joista kolme (korrigum eli "D. k. korrigum", topi eli "D. k. topi" ja "D. k. jimela") erotettiin 2000-luvun alussa omaksi "Damaliscus korrigum"-lajikseen.


title: Damaliscus korrigum

text: Ne olivat aiemmin yleisiä koko Afrikan savanneilla, nykyisin niitä tavataan pirstaloituneella alueella Itä- ja Etelä-Afrikassa. Niiden lukumäärä on pienentynyt sadassa vuodessa merkittävästi, koska ne joutuvat kilpailemaan laitumista karjan kanssa ja koska niitä metsästetään ruoaksi. Alalajeista korrigum on vaarantunut, topi silmälläpidettävä ja "D. k. jimela" elinvoimainen. Maailman 1 850–2 650 korrigumia elävät enimmäkseen suojelualueilla ja niiden ympäristöissä, kun taas satatuhatta topia elää enimmäkseen suojelualueiden ulkopuolella. Noin 93 000 "D. k. jimela"-yksilöstä yli 90 % elää suojelualueilla.


title: Damaliscus korrigum

text: "Damaliscus korrigum" on väriltään hyvin tummanruskea ja sen lantioseudulla on sinisenmusta sävy. Säkäkorkeus on 100–130 cm ja paino 75–160 kg. Sillä on pitkulainen pää, ja sen selkä viettää kohti häntää.


title: Damaliscus korrigum

text:
"Damaliscus korrigum"-lajia tavataan savanneilla ja tulvaniityillä. Ne hypähtävät usein termiittikeon päälle tarkkailemaan ympäristöään.
Alalajeista korrigumia tavattiin aiemmin Mauritaniasta ja Senegalista Tšadiin. Topeja oli aimmin Somalian eteläosissa ja Keniassa. Kenian populaatio on ennallaan, mutta Somaliasta ei ole tietoja. "D. k. jimela" eli Kenian lounaisosissa, Tansanian länsi- ja luoteisosissa ja Ugandan lounaisosassa, Ruandan koillisosassa sekä Burindin itäosan tulvaniityillä ja savanneilla. Laji on kadonnut Burundista.


title: Nick Lindahl

text: Nick Lindahl (s. 31. heinäkuuta 1988 Malmö, Ruotsi) on australialainen tennispelaaja. Hän sijoittui parhaimmillaan ATP-maailmanlistalla sijalle 229 syyskuussa 2009.


title: Nick Lindahl

text: Australian avointen 2006 poikien kaksinpelissä Lindahl selviytyi loppuotteluun, jonka hän hävisi Alexandre Sidorenkolle.


title: Nick Lindahl

text: Syyskuussa 2007 Bangkokissa hän pääsi karsintojen kautta uransa ensimmäisen ATP-turnaukseen. Turnauksen ensimmäisellä kierroksella hän voitti Sam Querreyn lukemin 2–6, 6–4, 6–3, mutta hävisi toisella kierroksella Wang Yeu-tzuoolle 3–6, 3–6.


title: Nick Lindahl

text: Lindahl sai villin kortin Australian avoimiin 2008. Ensimmäisellä kierroksella hän hävisi Richard Gasquetille 0–6, 1–6, 6–3, 2–6. Heinäkuussa 2009 hän selviytyi Aptosin ATP-haastajaturnauksen loppuotteluun. Loppuottelun hän hävisi Chris Guccionelle.


title: Nick Lindahl

text: Australian avoimiin 2010 Lindahl sai villin kortin. Ensimmäisellä kierroksella hän hävisi Jarkko Niemiselle.


title: Nick Lindahl

text: Lindahl lopetti uransa vuonna 2013. Vuonna 2017 hän sai seitsemän vuoden kilpailukiellon vuonna 2013 pelatusta sopupelistä.


title: Lauscha

text: Lauscha on kaupunki Saksan Thüringenin osavaltiossa Sonnebergin piirikunnassa. Lauscha tunnetaan käsinpuhalletuista lasiesineistä, erityisesti joulukuusen koristeista.


title: Lauscha

text: Lauscha sijaitsee Thüringer Schiefergebirgen vuoristossa syvässä laaksossa. Lauschan rautatieasema on 611 metrin korkeudella merenpinnasta, ja korkein kaupungin alueella oleva vuorenhuippu Pappenheimer Berg kohoaa 834,5 metriin. Keskimääräinen korkeus on 625 m.


title: Lauscha

text: Lasimestarit Hans Greiner ja Christoff Müller perustivat lasihytin 1595, ja siitä saivat alkunsa Lauscha ja paikallinen lasinvalmistus. Lasihelmiä valmistettiin lasiputkesta lampputyönä 1700-luvulta alkaen, ja 1800-luvulla työ tehostui kun liekki saatiin palkeilla entistä kuumemmaksi. Myös puhallettuja helmiä valmistettiin. Kuusenkoristeista on ensimmäinen maininta 1860-luvulta erään kauppiaan luettelosta. Sonnenbergin alueesta tuli Saksan leikkakalujen ja samalla kuusenkoristeiden valmistuksen keskus, ja Lauschassa erikoistuttiin kuusenkoristeisiin. Puhaltajat työskentelivät kotonaan ja myivät tuotteensa tukkukauppaille, joista he joutuivat riippuvaisiksi. Osavaltion kotiteollisuusväki oli Saksan köyhintä, ja kaikki perheenjäsenet lapsia myöten osallistuivat työhön elannon hankkimiseksi. Postimyynnin yleistyessä tuotos parani, ja osuuskuntien perustamisen ansiosta saatiin myös työoloja paremmiksi.


title: Lauscha

text: Ensimmäisen maailmansodan aikana koristeiden tuotanto laantui, mutta jo 1923 Lauschaan perustettiin lasikoulu. Vaikka joulukoristeet saivat Saksassa aiemman koristeellisen tyylin sijasta nyt vaikutteita ajan yksinkertaisemmasta tyylistä ja 1930-luvulla jopa pintaansa hakaristikuvioita ja kansallishenkeä nostattavia vanhoja symboleita, Lauschassa pääosa tuotannosta noudatti vanhaa perinnettä. 1943 joulukoristeiden tuotanto keskeytettiin mutta jatkui heti sodan päätyttyä nyt DDR:ksi muuttuneessa valtion osassa. Tuotanto vietiin pääasiassa Neuvostoliittoon. Vähitellen tuotanto koneellistui. Puhaltajista monet siirtyivät Länsi-Saksaan Neustadtiin. Saksojen yhdistyessä Lauschan puhaltajat joutuivat jälleen hankkimaan tarvikeensa itse ja huolehtimaan markkinoinnista. Monet puhaltajat ovat ryhtyneet tekemään koristeita vanhoilla muoteilla.


title: Lauscha

text: Lasikoulu "Berufsfachschule Glas" perustettiin kaupunkiin uudelleen 1991, ja vuosittain kaupungissa pidetään kahtena adventtina joulumarkkinat "Kugelmarkt", jonne tulee yleisöä kymmeniätuhansia.


title: Autoimmuunipankreatiitti

text: Autoimmuunipankreatiitti (AIP) on autoimmuunisairautena ilmenevä krooninen haimatulehdus. Se voi esiintyä henkilöllä itsenäisenä mutta voi myös liittyä muihin autoimmuunisairauksiin: primaariseen biliaariseen kirroosiin, primaariseen sklerosoivaan kolangiittiin, Sjögrenin oireyhtymään tai krooniseen tulehdukselliseen suolistosairauteen. Sairautta voidaan helposti pitää virheellisesti haimasyöpänä.


title: Autoimmuunipankreatiitti

text: 5–6 % kroonisista pankreatiiteista on autoimmuunipankreatiitteja. Ensimmäistä kertaa vuonna 1995 Japanista kuvattu tauti on ilmeisesti länsimaissa selvästi alidiagnostisoitu. Tyypillinen sairastunut on yli 50-vuotias mies. Yleisiä sairauteen liittyviä oireita ovat laihtuminen, ikterus ja vatsakipu. Useimmilla sairastuneista on todettu maksan ulkoisia sappitiestriktuuroita.


title: Kosminen rakkaus vai suuri saatana

text: Kosminen rakkaus vai suuri saatana – 20 päätöstä ydinvoimasta on Risto Isomäen pamfletti, jossa hän esittää näkemyksiään ydinvoimasta. Teos on herättänyt keskustelua, ja Isomäen kirjassa esittämää ajatusmallia ovat kritisoineet muun muassa Helsingin Sanomien toimittaja Matti Huuskonen ja Stukin entinen pääjohtaja Jukka Laaksonen.


title: Kristinehamn–Mora-rata

text: Kristinehamn–Mora-rata on Ruotsin rataverkkoon kuuluvan Inlandsbanan-radan eteläinen osuus. Rataosan pituus on 220 kilometriä, se on yksiraiteinen ja sähköistämätön, eikä sillä ole kauko-ohjausta tai kulunvalvontaa.


title: Kristinehamn–Mora-rata

text: Alun perin rataosan rakensivat kaksi yksityistä rautatieyhtiötä. Linjan vanhin osuus on Kristinehamnista Persbergiin johtava osuus, jonka rakensi Östra Värmlands Järnväg (ÖWJ). Sen rakentaminen aloitettiin 1873, ja kokonaisuudessaan se avattiin liikenteelle 1. joulukuuta 1876.


title: Kristinehamn–Mora-rata

text: Vuonna 1887 Mora Vänerns Järnvägsaktiebolag (MVJ) haki lupaa rakentaa rautatieyhteyden ÖWJ:n pääteasemalta Persbergistä Moraan sekä sivuradan Brintbodarnesta Malungiin. Persbergin ja Moran välinen osuus avattiin liikenteelle kolmessa osassa, joista viimeinen avattiin 1. marraskuuta 1891.


title: Long Way to Heaven

text: Long Way Heaven on kanadalaisen Helixin viides albumi. Se julkaistiin vuonna 1985.


title: Sinulle, yö

text: Sinulle, yö on Teemu Kaskisen vuonna 2009 ilmestynyt romaani, jonka on kustantanut WSOY. Lähitulevaisuuteen sijoittuva, Norjan ja Suomen välisestä sodasta kertova esikoisteos oli ehdolla Helsingin Sanomain kirjallisuuspalkinnon saajaksi ja nousi palkintoraadin mukaan aivan terävimpään kärkeen heti voittajan jälkeen.


title: Sinulle, yö

text: Kirjan idea Kaskiselle syntyi kertausharjoituksissa. Hän halusi kuvata, miten nykyajan tietokonesukupolvi pärjäisi ja käyttäytyisi sotaoloissa, mitä noissa oloissa tapahtuisi sinulle, minulle ja naapurille. Romaanin todellisuudessa he ovat pystyvää väkeä, mutta luonteeltaan Rokkaakin pahempia. Taustoista, maailmanpoliittisesta tilanteesta, siitä mikä sodan aiheutti, Kaskinen ei kerro, vaan tarina kulkee ruohonjuuritasolla. On arvioitu että perinteiset sotakirjat ovat jo mennyttä aikaa, ja Kaskisen teos ehkä edustaa sitä, mihin suuntaan sotakirja Suomessa on Veijo Meren hengessä menossa.


title: Sinulle, yö

text: "Vallan hyväksi" Kaskisen teosta "Sinulle, yö" luonnehtii kriitikko Antti Majander. Ihmisen pimeät puolet paljastavassa teoksessa on kyse uuden Suur-Suomen luomisesta ja Suomeen koskaan kuulumattoman Ruijan valtaamisesta Suomelle. Sodan osapuoli on myös Yhdysvallat, joka käy sotaa toisella rintamalla Helsingissä, ja Suomi muuttuu kuin nyky-Kabuliksi tai Stalingradiksi. Teoksen keskushenkilö ja kertoja on alkujaan kirjaviisas maalaispoika Männistö, jolle talojen romahtaminen toisensa jälkeen tuo viihdykettä, ja hyvä ja paha katoavat.


title: Sinulle, yö

text: Poikkeuksellista tässä teoksessa on suomalaiselle sotakirjalle kriitikon mukaan se, että siitä puuttuu suru kokonaan. Sotakirja se ei silti ole, ainakaan tyypillinen, ei myöskään sci-fi, vaikka tulevaisuuteen sijoittuukin. Kaskinen, kertoo mitä ihmiselle tapahtuu poikkeusoloissa ja miltä Suomi näyttää, jos Afganistan olisi Suomessa. Paha saa kuitenkin palkkansa.